Nikolić: "Ne pretimo, ali se nadamo" - Sportske.net\nTrener Partizana Marko Nikolić rekao je danas u Istanbulu da je Bešiktaš apsolutni favorit protiv njegovog tima, ali i da očekuje da njegovi fudbaleri odigraju mnogo bolje nego u prvoj utakmici.\n"Došli smo na gostovanje timu koji je pokazao da ima kvalitet za Ligu šampiona. Taj kvalitet je pokazao i u Beogradu u prvoj utakmici, koju smo mi odigrali jako slabo. Nismo imali svoj dan i zato sada očekujem reakciju svojih igrača. Bešiktaš je apsolutni favorit. Ne pretimo, ali nismo došli sasvim bez nade", rekao je Nikolić novinarima.\nBešiktaš je pre dve nedelje, u trećem kolu Grupe C, pobedio sa 4:0. Sutra je na programu utakmica četvrtog kola.\n"Siguran sam da Partizan može mnogo bolje nego u prvoj utakmici, i ako se na to doda sportska sreća, možemo da se nadamo dobrom rezultatu. Očekujem da odigramo dobru utakmicu, da pokažemo svoj kvalitet, talenat i upornost, kao na prethodnim utakmicama, i da se prikažemo u pravom svetlu", rekao je Nikolić.\n"Ako budemo takvi, uz sve uvažavanje Bešiktaša, očekujem neizvesnu utakmicu do poslednjeg momenta", dodao je on.\nBešiktaš je u prošlom kolu prvenstva Turske izgubio od Fenerbahčea, a Nikolić je turskim novinarima odgovorio da to ne može da bude olakšavajuća okolnost za Partizan.\n"Može da bude samo otežavajuća", rekao je Nikolić.\nPartizan je na konferenciju za novinare kasnio oko pola sata, ali je Nikolić kazao da kasni dolazak na trening nije uticao na njegove igrače.\n"Gužva u Istanbulu je gužva u Istanbulu. To ne može da nas poremeti. Ako to može da utiče na nas, onda smo od mekanog materijala. Izdržali smo mi i mnogo gore stvari", rekao je Nikolić.\nSutrašnja utakmica igra se na "Olimpijskom stadionu Ataturk" a početak je zakazan za 19 časova.


Vest - Dežurstva u vreme praznika\nKako je Vlada Republike Srbije donela odluku da nakon dvodnevnog državnog praznika i petak 17. februar bude neradni dan, tako većina zaposlenih neće raditi sve do ponedeljka, 20. februara. Medjutim, sve službe i preduzeća , od vitalnog značaja za funkcionisanje života, organizovala su dežurstva, mada , ima i onih koji će raditi svih ovih dana. Tako će gradska apoteka u majdanpečkom domu zdravlja, od sutra do ponedeljka biti otvorena od 8 do 14 časova, šalteri pošte u Majdanpeku, odnosno Donjem Milanovcu neće raditi 15. i 16., ali će u petak biti otvoreni od 8 do 14 časova. U petak, 17. februara radiće i šalter Elektrodistribucije i to u vremenu od 7,30 do 15,30. U toplani će , tokom sva tri naredna i zvanično neradna dana biti orgaizovano dežurstvo u sve tri smene, a u vodovodu samo u prvoj. Što se tiče Doma zdravlja „ Dr Veroljub Cakić“, tokom prazničnih dana, praktično do ponedeljka, radiće samo služba hitne medicinske pomoći.


Zaštitnik ljudskih prava i sloboda Crne Gore poziva sve društvene aktere na objedinjavanje društvenih, ekonomski i političkih resursa u cilju daljeg napretka u realizaciji mjera zakonodavne, administrativne i operativne prirode, kojima se doprinosi daljem jačanju i reafirmaciji rodne ravnopravnosti.\nTo je, između ostalog, bila jedna od poruka zamjenika Zaštitnika Siniše Bjekovića tokom izlaganja na desetom zasijedanju „Ženskog parlamenta“, na Međunarodni dan žena 08.mart. Zasijedanje je bilo posvećeno razmatranju položaja žena na Zapadnom Balkanu u kontekstu usvajanja Rezolucije o pravima žena na Zapadnom Balkanu (Bosna i Hercegovina, Srbija, Crna Gora, Makednija, Albanija i Kosovo) na sjednici Odbora za prava žena i jednakost polova (FEMM) Evropskog parlamenta.\nPrema njegovim riječima, donošenje Rezolucije o pravima žena Zapadnog Balkana jasan je signal koji upućuje na dvije izuzetno važne poruke tog dokumenta.\n“Prvo, da je rodna ravnopravnost, odnosno ravnopravnost polova temeljno načelo i jedno od ključnih ljudskih prava i sloboda koji se garantuju u EU; i drugo, da je put razvoja zemalja Zapadnog Balkana u stvari mapa puta evropskih integracija zasnovana na stremljenju svih država sa ovih prostora u namjeri da svoju perspektivu vežu za jedinstveni prostor utemeljen na istim vrijednostima”, naveo je zamjenik Zaštitnika.\nOn je ukazao da se žene u crnogorskom društvu još uvijek suočavaju sa izazovima nejednakosti i da dostizanje ravnopravnosti u svim sferama društvenog i političkog života mora ostati u vrhu prioritetnih ciljeva države.\nBjeković je podsjetio da je i sama uloga žene u državi, društvu i porodici bitno promijenjena.\n“ To se naročito ogleda u dvije specifične kategorije - neformalni i formalni rad i ekonomski položaj porodice i njenih članova. Žena majka, žena supruga, žena sestra, sada su i nesumnjivi ekonomski resurs, jer pored sociološke i kulturološke obaveze prema užoj i široj porodici kojoj treba biti odana i posvećena, ona je danas i ekonomski činilac jer bez njenog formalnog rada status porodice je najčešće i u praksi neodrživ”, rekao je zamjenik.\nNajavljujući uskoro objavljivanje istraživanja Zaštitnika „Istine i zablude o diskriminaciji“, Bjeković je saopštio da je ono pokazalo da građani percipiraju da je diskriminacija prema ženama i dalje visoko izražena, što ih sa osobama sa invaliditetom, LGBTIQ populacijom i onima koji žive u nerazvijenim i ruralnim područjima, čini grupom koja se nalazi među najviše izraženima u riziku od diskriminacije.\nOn je podsjetio da u Inicijalnom izvještaju Grupe eksperata za borbu protiv nasilja nad ženama i nasilja u porodici (GREVIO) za Crnu Goru iz 2018. godine stoji da je najviše pažnje u zakonodavstvu i kreiranju politika posvećeno nasilju u porodici, “a da mjere koje se bave ostalim oblicima nasilja nad ženama tek treba da postignu isti nivo sveobuhvatnosti, naročito po pitanjima prisilnog braka, silovanja i proganjanja”.\nZamjenik Bjeković je rekao da sudska statistika i dalje ukazuje kontinuirani trend ili čak porast broja predmeta iz ove oblasti, naročito kada su u pitanju prekršaji iz oblasti koje pokriva Zakon o zaštiti od nasilja u porodici.\nPrema njegovim riječima, kada je u pitanju odlučan odgovor na nasilje u porodici izazov još uvijek pričinjava pravilno odmjeravanje sankcija, koje će srazmjerno počinjenom djelu pogoditi počinioca, biti efektivne i odvraćajuće.\n“Iako je to teško prihvatljiva činjenica za tradicionalnu sredinu, kakva jeste i Crna Gora, mjere udaljenja iz prostora za stanovanje, zabrana prilaska i druge mjere prilagođene konkretnom slučaju i konkretnom nasilniku, nemaju samo represivnu, niti preventivnu funkciju, već šalju jasnu društvenu poruku da se nasilje ne toleriše i da ne može proći bez sankcije”, kazao je zamjenik Bjeković.\nOn je podsjetio da je Zaštitnik krajem prošle godine prema resornom Ministarstvu inicirao izmjene i dopune Zakona o zaštiti od nasilja u porodici, sa ciljem omogućavanja oštrijih sankcija – “ kada na to upućuju okolnosti svakog slučaja ponaosob, čime se otvara put za adekvatnu kaznenu politiku i sudsku intervenciju kao dio represivne, ali i preventivne intervencije u svrhu suzbijanja i eliminacije ove pojave”.


Oružane snage BiH imaju viška 40.000 komada naoružanja\nSjednica Strateškog komiteta za naoružanje, municiju i minsko-eksplozivna sredstva\nOružane snage BiH raspolažu sa 15.800 tona municije i minsko-eksplozivnih sredstava od kojih je 7.500 tona za operativne potrebe, a 8.300 tona je višak i neperspektivna municija.\nPrema riječima zamjenika ministra odbrane BiH Borisa Jerenića, OS BiH imaju i više od 40.000 komada viška naoružanja.\n“U narednom periodu ćemo kroz projekte i donatore rješavati ovaj višak kako bismo osigurali same lokacije i pripadnike OS BiH, ali i sve građane BiH. Znamo da nekontrolisana i nestabilna municija može ugroziti, ne samo lokacije, već i ljude koji žive u BiH, a na ovaj način sprečavamo i zloupotrebe”, rekao je Jerenić.\nDanas je održano i zasjedanje Strateškog komiteta za naoružanje, municiju i minsko-eksplozivna sredstva. Istaknuta je dobra saradnja Ministarstva odbrane i Oružanih snaga BiH s UN-om, OSCE-om, EUFOR-om i NATO-om u BiH te izražena zahvalnost donatorima – Delegaciji EU u BiH, Njemačkoj, Švedskoj, Švicarskoj, Norveškoj, Austriji, Velikoj Britaniji i Saudijskoj Arabiji, koji pružaju pomoć u realizaciji projekata, među kojima je i uništavanje municije.\nKada je riječ o prošloj godini, uništena je 1.691 tona municije i MES-a. Za 2018. godinu planirano je uništavanje još 3.000 tona.\n“1.350 tona je u TROM-u Doboj, 1.000 tona kroz projekte UN-a u BiH, a 1.000 tona specifične municije i MES-a punjeno je bijelim fosforom u saradnji s namjenskom industrijom BiH i inozemstva koja ima kapacitet za ovu vrstu uništenja”, kazao je Jerenić.\nŠef Misije OSCE-a u BiH Bruce G. Berton kazao je kako zajedno s UNDP-jem rade na unapređenju infrastrukture i uslova radi sigurnosti skladišta za naoružanja municije i MES i s ciljem povećanja sigurnosti stanovništva i pripadnika OS BiH.\n“U ovom trenutku radimo u okviru projekta koji se zove SAFE UP i namijenjen je za unapređenje sigurnosti lokacije i uslova na lokacijama gdje se čuva municija. Projekt uključuje i uspostavljanje i stavljanje u funkciju laboratorije za stabilnost baruta na lokaciji RzUiO-Doboj. Za mjesec i po će biti završena i predata na korištenje OS BiH”, kazao je Berton.\nMAŠOVIĆ: Nazire se veća podrška SAD-a Oružanim snagama BiH


Roditelji, bez brige: Nauka pokazala da vrtići nisu izvor zaraze virusa korona - OGLASNA TABLA - INFO\n29 октобра, 2020 052\nNovo istraživanje Univerziteta Jelj otkrilo je da dečiji vrtići nisu povezani sa širenjem zaraze koronavirusa, ukoliko se poštuju sve sigurnosne mere.\nIstraživanje je sprovedeno u 57 hiljada dečijih vrtića širom Amerike. Zatim su uporedili dobijene informacije o vrtićima koji su se zatvoreni nakon što su radnici zaraženi, sa informacijama o vrtićima koji su dezinfikovani i nastavili su sa radom.\nRezultat do kojeg je došlo ovo istraživanje predstavlja veoma lepu vest za sve mame i tate koji rade i ne mogu da čuvaju mališane. “Do sada se nije moglo proceniti hoće li nastavak rada dečjih vrtića dovesti osoblje u rizik od zaraze virusom korona. Ova studija govori da, sve dok postoje snažne mere za sprečavanje infekcije i dok deca nose zaštitnu opremu, nema potrebe za panikom”, istakao je autor studije Volter Gilijam.\n“Odrasli koji rade sa novorođenčadima, decom i predškolcima obično su u maloj grupi i ostaju sa njima ceo dan. U osnovnim i srednjim školama su stotine ljudi u zgradama i obično se premeštaju iz razreda u razred. To situaciju čini drugačijom u odnosu na vrtiće”, dodao je istraživač Volter Gilijam.


Bilteni Ruskog centra u Siriji i na društvenim mrežama - Sputnjik Srbija\n06:11 26 Novembar 2020\nBilteni Ruskog centra u Siriji i na društvenim mrežama\n10:14 10.04.2016 (osveženo 10:23 10.04.2016) Preuzmite kraći link\nRuski centar za primirje u Siriji počeo je da objavljuje svoje dokumente na internetu, saopštio je zvanični predstavnik Ministarstva odbrane Rusije general–major Igor Konašenkov na sastanku u En Nasri u blizini Damaska.\n„Od danas počinjemo da objavljujemo biltene Ruskog centra za primirje ne samo na zvaničnom sajtu Ministarstva odbrane, već i na globalnim društvenim mrežama na nekoliko stranih jezika“, izjavio je Konašenkov.\nOn je objasnio da su nakon odbijanja američkih novinara da učestvuju u pres–turi po Siriji, „američki mediji iznenada prekinuli da objavljuju i podatke biltena Ruskog centra za primirje. Do prošlog četvrtka oni su svakodnevno citirali i koristili te materijale.\n„Ruska strana ne zna tačne uzroke tih paradoksalnih promena“, izjavio je Konašenkov i dodao da američko društvo i stanovnici drugih država ne treba da budu ograničeni u pravu na dobijanje objektivnih informacija o dešavanjima u Siriji.\nbilten, ruski centar za primirje


Trend porasta broja obolelih od kovida-19 - YU ECO RTV\nNaslovna / Društvo / Trend porasta broja obolelih od kovida-19\nGoran 4 марта, 2021\tDruštvo, Zdravstvo Napiši komentar 77 Pregledi\nTrenutna epidemiološka situacija u Subotici je i dalje vanredna, ali se u poslednjih desetak dana uočava porast broja novoobolelih od infekcije kovid-19, kaže epidemiolog u ZZJZ, dr Nebojša Bohucki. On podseća da je tokom januara i februara ove godine dnevno od infekcije kovid-19 beleženo 20-30 novih slučajeva, a da se taj broj u poslednjih desetak dana povećava.\nDr Bohucki ističe da zabrinjava trend porasta broja obolelih, te kako kaže, u kratkom vremenskom roku od 10-20 dana može doći do višestrukog porasta broja obolelih ukoliko se ne budu poštovale sve obavezne protivepidemijske mere. On kaže da i one osobe koje su primile jednu dozu vakcine moraju biti na oprezu jer jedna doza cepiva ne pruža dovoljnu zaštitu, ali ističe da ni oni koji su primili obe doze vakcine nisu u potpunosti zaštićeni od kovida-19.\nDr Bohucki ističe da virus kovid-19 nije stabilan i da neprestano mutira, te osobe koje su prebolele ovu infekciju takođe moraju biti na oprezu i primenjivati sve propisane mere zaštite, jer može doći do ponovnog obolevanja budući da postoji više sojeva kovida-19.\nPrethodna Kako pobediti prolećni umor?\nSledeća Onlajn šopovi su u obavezi da jasno naznače trajanje popusta


► Obradović: Vučić je već pao, samo mi još nismo ispravili kičmu\nPredsednik pokreta Dveri Boško Obradović ocenio je danas u Leskovcu da je bojkot izbora već uspeo i da je predsednik Srbije Aleksandar Vučić "već pao" i najavio niz demonstracija pre izbora na dan izbora i posle izbora.\nOn je na konferenciji za novinare na Širokoj čaršiji u centru Leskovca, gde su bili postavljeni štandovi za prikuplajnje potpisa, kazao da vlastima "još nisu pokazani zubi".\n"Mislim da svakoga dana građani shavataju da je došlo vreme da se završi sa ovim režimom, da je Vučić već pao, samo da mi još nismo ustali, pokazali zube, ispravili kičmu i izborili se za sopstveno dostojanstvo, slobodu, pravdu i demokratiju", kazao je u Obradović u centru Leskovca u okviru "Porodičnog karavana oslobođenja".\nNa pitanje da li će, kako je najavio, biti organizovan protest na dan izbora, Obradović je odgovorio potvrdno.\n"Očekujem proteste i pre izbora i u danima izbora i posle izbora i mislim da je jedino rešenje za skidanje jednog nedemokratskog režima da svim demokratskim mirnim i nenasilnim metodama izađemo na ulice. Da pokažemo građansku neposlušnost, otpor ovom režimu, blokiramo sve državne institucije i izborimo se za slobodu i pravdu", istakao je.\nObradović, koga su u Leskovcu dočekali aktivisti Dveri, najavio je za danas i skup u Prokuplju, odnosno, zajednički miting "ujedinjene srpske opozicije koja je progalsila bojkot izbora na svim nivoima".\nPosle pozdravljanja i slikanja s aktivistima i građanima Leskovca, koji su mu čestitali na "žestokoj borbi za demokratiju", i posle konferencije za medije, Obradoviću je prišao jedan Leskovčanin i sa izvinjenenjem zatražio da mu se obrati.\n"Ne ljutite se, ali ja vam zameram što je vaš vokabular isti kao Vučićev", kazao je.\nNa pitanje Obradovića: "Kako to mislite?", Leskovčanin je kazao da mu zamera zbog upada u Radio-televizuju Srbije.\n"Nije trebalo da idete na RTS, nego na Pink, Pink je zlo", kazao je taj Leskovčanin, na šta je Obradović rekao da je TV Pink privatna televizija, a da se RTS finansira novcem svih građana, te da je zbog toga dužan da bude objektivan.


Kosovska vlada: Srbija blokira sporazume. ZSO sinhronizovano sa raspuštanjem "paralelnih struktura" | KoSSev\nKosovska vlada: Srbija blokira sporazume. ZSO sinhronizovano sa raspuštanjem "paralelnih struktura"\nPetak 21. jul 2017, 14:00\nSrbija "blokira" sporazum o energetici, pravosuđu, diplomama i katastru. "Potpuno je obustavila" revitalizaciju mitrovičkog mosta, glavne ulice u Severnoj Mitrovici i raspuštanje "paralelnih struktura" što je sprečilo konačnu implementaciju sporazuma o ukidanju Civilne zaštite, odnosno, pitanje objekta za kosovske institucije u kojima rade bivši pripadnici Civilne zaštite. Srbija još uvek podržava neke od "svojih paralelnih struktura", što je u suprotnosti sa sporazumima u Briselu - ključni su detalji najnovijeg izveštaja ministarke za dijalog u Vladi Kosova, Edite Tahiri o stanju u sprovođenju briselskih sporazuma, upućenom Evropskoj uniji. Ipak, Priština, kako se navodi u izveštaju, kasni u sprovođenju dva sporazuma - o Zajednici srpskih opština i "reciprocitetu registarskih tablica".\nU izveštaju se ističe i da je nakon primene sporazuma o telefonskom kodu, Priština "krenula u sprovođenje" sporazuma o Zajednici srpskih opština, a održan je i prvi konsultativni sastanak decembra prošle godine.\n"Proces sprovođenja sporazuma o Zajednici srpskih opština ometen je nakon pojave ilegalnog zida u Severnoj Mitrovici, dirigovanog od strane Srbije," navodi se, takođe.\nNakon slučaja zida i voza, Kosovo je ponovo, kako se dalje dodaje, pokrenulo proces implementacije sporazuma o ZSO, ali je isti "ponovo omela Srbija insistirajući da se proces vodi u Briselu, a ne u Prištini".\n"Kosovo je bilo fleksibilno da se proces sprovodi u Prištini nakon jednog sastanka u Briselu, ali su predstavnici srpske zajednice, pod negativnim uticajem Srbije, odbili da se vrate u kosovske institucije," navodi se.\nU izveštaju se podseća i na period kada je Ramuš Haradinaj bio uhapšen, a kada je dijalog, rezolucijom kosovske skupštine, suspendovan. Nakon toga, usledili su i kosovski vanredni izbori. Vlada Kosova je sada "na čekanju".\nIpak, ističe se da "Kosovo ostaje posvećeno sprovođenju ovog sporazuma u skladu sa potpisanim sporazumom u Briselu, Ustavom Kosova i Ustavnim sudom":\n"Kosovo će nastaviti sa svim obavezama po pitanju sporazuma o Asocijaciji opština sa srpskom većinom, ali i drugih sporazuma, nakon što nova vlada bude formirana."\nZSO sinhronizovano sa raspuštanjem paralelnih struktura\nU izveštaju se, takođe, navodi i da će se osnivanje Zajednice srpskih opština odvijati "sinhronizovano sa raspuštanjem paralelnih struktura".\n"Oba pravca odvijaće se paralelno, kako je i dogovoreno," ističe se u izveštaju.\nPriština kasni u sprovođenju sporazuma o tablicama\nPored Zajednice srpskih opština, Priština kasni i u sprovođenju sporazuma o slobodi kretanja, odnosno, reciprocitetu registarskih tablica:\n"Kosovo je odložilo sprovođenje zbog kašnjenja u donošenju neophodnih odluka vezanih za implementaciju. Vlada Kosova je 16. februara 2017. odobrila ovaj sporazum, a Ministarstvo unutrašnjih poslova je donelo odluke."\n"Međutim, dinamika izbora u Srbiji, zatim suspenzija dijaloga od strane kosovskog parlamenta i izbora na Kosovu sprečili su nastavak implementacije," dodaje se, takođe.\nPriština je, ističe se, obavestila EU o spremnosti za implementaciju i insistirala je da se obnovljeni rok dogovori između strana putem online komunikacije.\nDalje odlaganje može negativno da utiče na dosadašnja dostignuća\nNa kraju se dodaje i da postignuti sporazumi treba da se sprovedu "što je pre moguće".\n"Svako dalje odlaganje može negativno da utiče na dosadašnja dostignuća u dijalogu i može da poljulja poverenje javnosti u ovaj proces," zaključuje se.\nKosovska vlada je prethodni izveštaj objavila gotovo u istom periodu prošle godine i njega možete pogledati OVDE. Kancelarija za Kosovo i Metohiju je, takođe, objavila izveštaj o napretku u dijalogu za period od oktobra 2016. do aprila 2017. Njega pročitajte OVDE.


13-11-2019 19:38 Srbija Društvo\nMinistar odbrane Bugarske Krasimir Karakačanov trebalo je da obavesti NATO o planovima da će dati dozvolu Rusiji da transportuje S-400 u Srbiju preko Bugarske, rekao je bivši ministar odbrane Bugarske Nikolaj Nenčev.\nOn je rekao da žali, jer pravila Alijanse ne predviđaju takve obaveze. Prema njegovom mišljenju, aktuelni ministar nije raspolagao svim detaljima o prevozu ruskog sistema — koliko dugo će se sistemi nalaziti u Srbiji i za šta će se biti upotrebljeni.\nBivši ministar odbrane smatra da, ako S-400 ostanu u Srbiji, to će prouzrokovati ozbiljnu neravnotežu u regionu. Takođe je istakao da nema informacija o tome da će Srbija dobiti sisteme S-400, tako da ga to pitanje za sad ne uznemirava.\n„On (Aleksandar Vučić) je to činio više puta, dobio je nekoliko aviona besplatno — MiG-29 i dodatno oružje, tako da će on do poslednjeg koketirati sa Putinom, jer mu je potreban faktor koji bi u jednom ili drugom obliku održavao neku ravnotežu u regionu. Štaviše, mi spremno očekujemo ulazak Severne Makedonije i dela balkanskih zemalja u NATO i EU“, zaključio je Nenčev.\nPročitajte OVDE ko je to Trampu zabio nož u leđa.


Balažic se oprostio u suzama: ''Vraćam se na proslavu titule!'' - Sportske.net\nBalažic se oprostio u suzama: ''Vraćam se na proslavu titule!''\nSlovenački fudbaler Gregor Balažic oprostio se danas od Partizana i crno-belima poželeo da osvoje titulu u Super ligi Srbije.\nPotvrda - Ipak ništa od Regionalne lige!Turci došli po Đurđevića, Partizan će biti pod velikim pritiskom!Došlo vreme za rastanak, štoper danas napušta PartizanBožinov šoumen - Bugarin očistio kopačke prvom strelcu ekipeLeonardove suze - Brazilac se 'ispovedio' na Instagramu!\nNa oproštaju pred novinarima nije mogao ni da sakrije suze.\n"Ovo je tužan trenutak za mene. Ja sam emotivac i ovo me pogadja, ali ostaću jak kakvi i igrači Partizana treba da budu. Uvek ću nositi Partizan u srcu i rado ću da se vratim na stadion da podržim kolege. Vreme je za rastanak, takav je posao fudbalski. Idemo dalje, želim Partizanu sve najbolje, da osvoji titulu ove godine i da se zajedno radujemo svim pobedama koje nas čekaju", rekao je Balažic novinarima na stadionu Partizana.\nSlovenac je u Partizan došao 2015. godine, a kao najvažnije trenutke za poslednje dve godine je istakao prvu titulu koju je osvojio u karijeri i pobedu u poslednjem derbiju protiv Crvene zvezde.\n"Najružniji trenutak je bio kada se nismo plasirali u Ligu šampiona. Neću da se osvrćem na negativne trenutke, na neke derbije...", rekao je Balažic.\nNa pitanje da li Partizan može da osvoji titulu i pored zaostatka od šest bodova za Zvezdom posle jesenjeg dela šampionata, Balažic je odgovorio kratko: "Može sigurno".\nBalažic je naveo da još nema konkretnih ponuda, ali je naveo da mu je najveća želja da pronadje dobru sredinu.\n"Želim da nadjem dobru sredinu i da igram fudbal. Ne znam koliko mi je još godina ostalo, ja bih kao Sale Ilić, jer mi fudbal moj život. Samo da nadjem neku dobru sredinu. Ima interesa, ali još nema konkretnih ponuda", rekao je Balažic.\nBalažicu je sportski direktor Partizana Ivica Iliev na rastanku predao klupsku plaketu kao i dres na koji su se potpisali saigrači.\n"Uklopio se u u sistem Partizana, dao je sebe u potpunosti. Jednostavno, trenutak je možda da okuša sreću u nekoj drugoj sredini... Nikakvih problema nije bilo, sve je proteklo u najboljem redu, ovo je jedan od načina da mu se zahvalimo i da mu pokažemo da će zauvek biti deo naše porodice", rekao je Iliev.


Holandski premijer Mark Rute razgovarao je danas u Hagu s predsednicima vlada Danske i Irske o zajedničkim interesima u predstojećim pregovorima o izlasku Velike Britanije iz Evropske unije (EU) (Bregzit).\n- Želimo da sve članice, nas 27, delujemo zajedno - rekao je Rute posle neformalnog sastanka s premijerima Danske Larsom Rasmusenom i Irske Endom Kenijem.\nRute je rekao da EU treba da ima jedinstveni stav tokom pregovora s Velikom Britanijom.\nPremijeri te tri zemlje su se sastali uoči samita lidera EU 29. aprila u Briselu na kojem treba da se utvrde smernice za pregovore s Londonom.\nMogerini: Bregzit će više naškoditi Britaniji, nego EU\nRasmusen je rekao da će Danska, Holandija i Irska "potencijalno biti najviše pogođenje Bregzitom".\nHolandiji zbog Bregzita preti pad domaćeg bruto proizvoda (BDP) od 1,2 odsto ili deset milijardi evra do 2030. godine.\nPredsednik Evropske komisije Žan-Klod Junker nedavno je ocenio da bi pregovori mogli početi posle prevremenih parlamentarnih izbora u Velikoj Britaniji 8. juna.\n"Dablin želi da gradi mostove a ne granice sa Severnom Irskom"\nBritanija: Prvo sporazum o trgovini sa EU, pa irska granica\nIrska iznenađena ishodom pregovora oko Bregzita


ZAGAĐENI SAVA I OKOLINA: Prevrnula se hrvatska barša sa 845 tona pirita\nZAGAĐENI SAVA I OKOLINA: Prevrnula se hrvatska barša sa 845 tona pirita\nBarža na kojoj je bilo 845 tona pirita prevrnula se jutros na sidrištu Luke „Beograd“, Još se ne zna koliki je rizik po reku Savu i okolinu.\nTehnički direktor javnog vodoprivrednog preduzeća „Beogradvode“ Vladimir Batalović je rekao agenciji Beta da se sutra očekuju rezultati analize vode reke Save, a da su uzorci vode uzeti i uzvodno, i nizvodno.\n„Čekaju se laboratorijski nalazi vode, da se vidi kakve sve supstance se u njoj nalaze i da li su opasne, pa će se odlučivati da li se barža vadi iz vode ili ide na monitoring“, rekao je on. Po rečima Batalovića, čeka se i tehnički pregled barže, da bi se utvrdilo zbog čega se i kako ona prevrnula.\nBarža se prevrnula jutros oko 7.00 sati na međunarodnom sidrištu, prekoputa Luke „Beograd“. Načelnik Uprave za vanredne situacije u Beogradu Rade Milošević kaže da nema informacija da je prilikom prevrtanja neko povređen. On je je rekao i da je dužina barže oko 50 metara.\nOglasila se i kompanija Luka „Beograd“, koja je saopštila da se incident dogodio u 07.20 sati, a da se na sidrištu Luke „Beograd“ prevrnula barža brodarstva „Dunavski Lloyd“ Sisak“ sa 845 tona pirita namenjenog izvozu.\nBarža je bila u tranzitu i nalazila se na lučkom sidrištu sinoć od 20 sati, kada je potiskivač „Sloga“ formirao kompoziciju od četiri barže, navedeno je u saopštenju. U saopštenju se ističe da „nema odgovornosti Luke ‘Beograd’, jer je barža bila u tranzitu i pod nadzorom broda „Dunavski Lloyd“, koji se u trenutku prevrtanja nalazio na graničnom prelazu u Luci ‘Beograd'“.\n„Mišljenje lučkog kapetana je da se barža prevrnula zbog prodora vode u teretni prostor kroz rupu na samoj barži. Luka ‘Beograd’ je odmah reagovala i obavestila sve nadležne organe: rečnu policiju i Lučku kapetaniju, koji trenutno vrše uviđaj“, navedeno je u saopštenju kompanije Luka „Beograd“.


Miran protest žitelja Kosovske Mitrovice zbog odluke Prištine o zabrani referenduma - Blitz RS - Vesti\nMiran protest žitelja Kosovske Mitrovice zbog odluke Prištine o zabrani referenduma\nMeđu okupljenim građanima bili su i predstavnici Srpske liste. Mirno su šetali od zgrade Tehničke škole do centra grada gde su organizovali performans glasanja.\nIzložili su biračku kutiju u koju je nekoliko desetina građana simbolično ubacilo glasačke listiće na kojima je pisalo DA za slobodu i NE za život u ropstvu.\nU ime okupljenih, medijima se obratio predsednik Srpske liste Goran Rakić koji je rekao da srpski narod na Kosovu i Metohiji čvrsto stoji uz državu Srbiju i zatražio da međunarodna zajednica omogući Srbima pravo glasa.\n„Srpski narod na Kosovu i Metohiji čvrsto stoji uz svoju državu Srbiju i želi da glasa na referendumu o ustavnim izmenama vezanim za pravosuđe. Zahtevamo od Evropske unije, Kvinte i svih ostalih međunarodnih činilaca da omoguće Srbima na KiM pravo glasa, na isti način kako je to u svim ranijim izbornim procesima bilo moguće, uz poštovanje svih sporazuma, procedura i postojeće prakse“, rekao je Rakić.\nRakić je istakao i da Srbi sa Kosova zahtevaju jednaka prava za sve i neće dozvoliti da ih Priština tretira kao građane drugog reda i da im ukida pravo glasa, koje je osnovno ljudsko pravo zagarantovano svim međunarodnim normama i propisima, uključujući i Rezoluciju 1244 Saveta bezbednosti UN.\n„Zato sada poručujemo da će srpski izbori 3. aprila biti održani u svim sredinama na Kosovu“, poručio je Rakić.\nKazao je da su Srbi sa Kosova opredeljeni za mir i normalan život u slobodi, ali i da su duboko zabrinuti zbog protivpravnih odluka Prištine o zabrani referenduma, zapleni referendumskog materijala i najavama obračuna sa srpskim narodom, koji samo želi da ostvari svoje demokratsko pravo glasa i izjašnjavanja.\n„Upozoravamo Prištinu i međunarodnu zajednicu da će odluka o zabrani referenduma proizvesti nesagledive posledice, koje će na severu Kosova i Metohije dovesti do uvođenja reciprociteta prema Prištini u svim onim oblastima u kojima Priština krši i negira ljudska prava Srbima“, poručio je Rakić.\nNa kraju obraćanja je rekao da ukoliko se ne omogući glasanje 3. aprila, da će biti „uvedene recipročne mere“, te da će se u narednim danima konsultovati sa predstavnicima Srpske liste južno od Ibra, naglasivši da se to odnosi trenutno samo na sever.\n„Ukoliko ne bude izbora, videće i čuće 3. aprila šta taj reciprocitet znači. Kako se Priština bude ponašala prema nama, tako ćemo i mi prema njima“, dodao je Rakić.\nIz Gračanice u Kuršumliju, na glasanje, krenula 23 autobusa\nUsled zabrane organizovanja referenduma na Kosovu i Metohiji, žitelji srpskih sredina glasaju u najbližim sredinama u centralnoj Srbiji.\nIma organizovanog i individualnog odlaska na glasanje. Iz Gračanice je organizovano, put Kuršumlije krenulo oko hiljadu Srba, u 23 autobusa.\nReporter RTS-a javlja da policija tokom noći i jutros pojačano kontroliše vozila koja iz Mitrovice i iz drugih mesta idu ka Prištini.\nPrivremene prištinske institucije ne dozvoljavaju održavanje referenduma, odnosno prikupljanje listića na KiM, pa građani, umesto na Kosovu i Metohiji, glasaju u Kuršumliji, Raški, Novom Pazaru i Vranju.


SDA Sandžaka ispratila mlade izviđače u Tursku - SDA Sandžaka\nSinoć je sa gradskog trga u Tursku ispraćena grupa „Izviđača Sandžaka“, a ispraćaju je prisustvovalo oko 1000 novopazaraca.\nGeneralni sekretar Stranke Fuad Baćićanin i predsjednik Gradskog odbora SDA Novi Pazar Alija Zumberović, sa svojim saradnicima, poželeli su hairli put, uspjeh i pozitivne rezultate našim izviđačima.\nU nastavku svojih aktivnosti „Odred izviđača Sandžaka“ je sinoć krenuo na sedmodnevni boravak u Istanbul. Predvodnik ove sandžačke grupe je Nedžad Eminović, koji je za kratko vrijeme postojanja napravio velike rezultate u svojoj oblasti djelovanja.\nNaime, oni su ostvarili brojne odlaske i saradnju sa ostalim organizacijama sličnog djelovanja u Srbiji, Bosni i Hercegovini, Turskoj i drugih zemalja u regionu i tako na najbolji način prezentovali Novi Pazar, upravo sa mladim ljudima koji čine ovaj izviđački odred.\nNa sinoćnem ispraćaju u centru grada, predsjednik „Odreda Izviđača Sandžaka“ Nedžad Eminović je istakao zadovoljstvo povodom odlaska na još jedno edukativno putovanje i druženje mladih ljudi, koje će im puno značiti u životu, a posebno iskustvo stečeno na ovim druženjima.\n„Odred Izviđača Sandžaka je osnovan prije par meseci sa jednim ciljem a to je druženje mladih, jer okupljanje i usmjeravanje mladih ka pravom putu nema alternativu. Oni se kroz ova putovanja, a kasnije i tokom boravka uče kako da se snalaze kroz život i životne prilike koje donosi priroda” – zaključio je Eminović.\n„Odred izvidjača Sandžaka“ je već dobio niz priznanja na domaćem i međunarodnom planu, s obzirom na njihove skromne finansijske mogućnosti predstavlja još veći stimulans ka jačanju ovog odreda, za koji interesovanje građana sve više raste.\nU okviru zvanične posjete Republici Turskoj, predsjednik SDA Sandžaka i ministar u vladi Srbije dr. Sulejman Ugljanin sastao se danas, u Ankari, sa turskim ministrom vanjskih poslova Ahmet ...


Paraćin "ključa" na plus 40\nParaćin u poslednjem vrelom talasu najtopliji u Srbiji, tvrdi lokalni meteorolog. Vlasnik privatne meteorološke stanice 6. avgusta izmerio čak 41,6 stepeni\nPOSLE prošlogodišnjeg leta, koje je bilo veoma promenljivo sa čestim padavinama, ove godine Paraćinci muku muče sa sušom i žegom. To potvrđuju i podaci paraćinske automatske meteorološke stanice u vlasništvu Vladimira Dikića, jedne od desetak privatnih AMS u Srbiji. Ovaj pasionirani meteorolog- amater ističe da je područje Paraćina i Ćuprije u poslednjem vrelom talasu bilo najtoplije u zemlji i da će, po svemu sudeći, ovo leto biti najtoplije u gradu na Crnici u poslednjoj deceniji.\n- Isto toplo, ali sa još višim temperaturama, bilo je 2007. godine. Tada je 24. jula u susednoj Ćupriji izmereno čak 44,6 stepeni, dok je državni rekord postavila Smederevska Palanka sa 44,9 stepeni. Ovog leta nisu dostignute te vrednosti, ali je bio zaista veliki broj vrelih dana bez padavina i sa temperaturama preko 35 stepeni. Do sada, imali smo već četiri vrela talasa, a ovaj poslednji je bio najduži. U periodu od 4. do 6. avgusta tri dana zaredom u Paraćinu je izmereno preko 40 stepeni. Prošle subote i nedelje moja stanica izmerila je maksimum od 41,6 stepeni - priča za "Novosti" Dikić.\nSituaciju otežava nedostatak padavina, a prema podacima njegove AMS, od 20. juna do 8. avgusta na području opštine Paraćin palo je svega dvadesetak litara kiše po metru kvadratnom, a prosek je oko 100 litara.\nNaravno, kad god su ovako visoke temperature, kaže Dikić, u narodu se pojavi sumnja da podaci koji se objavljuju nisu tačni i da država laže kako ne bi proglasila vanrednu situaciju.\n- Na takve neprimerene konstatacije uvek imam odgovor. Takve sugrađane uputim da prate uživo podatke sa moje stanice i još im objasnim po kojim se pravilima meri temperatura kod nas i u svetu. Naime, prema standardima Svetske meteorološke organizacije, temperatura se meri u meteorološkoj kućici bele boje, sa prorezima zbog slobodnog strujanja vazduha oko instrumenata, na dva metra iznad travnate površine, a ne iznad asfalta - objašnjava Dikić.\nAUTOMATSKA meteorološka stanica u Paraćinu puštena je u rad u junu 2010. godine i od tada u realnom vremenu šalje podatke na stranicu "Meteo Paraćin". Posle osam godina neprekidnog rada, ta stanica je stradala od udara groma, ali je Dikić nabavio novu opremu, pa stanica ponovo nesmetano radi od 26. jula.\nOD decembra prošle godine Vladimir Dikić uređuje sajt paracinmeteo.com, na kojem se vide svi podaci i koji veliki broj Paraćinaca prati, dok na fejsbuk-stranici pn meteo objavljuje zanimljivosti i najavljuje predstojeće vremenske prilike i neprilike. Kad je o prognozama reč, najpouzdanije su za period do pet dana, kakve on uglavnom i pravi.


May 16, 2019 Robot Titan\nFuturistički gost, svetski poznat robot Titan, pozvan je da preseče vrpcu na svečanom otvaranju potpuno automatizovanog visokoregalnog skladišta mađarske kompanije HELL ENERGY koje je u mogućnosti da skladišti 31 hiljadu paleta. S obzirom da je skladište u potpunosti automatizovano i robotizovano, da nema zaposlenih, nije potrebno ni električno osvetljenje pa ono u potpunosti funkcioniše u mraku. Ovo je poslednja faza skoro 94 miliona evra vredne investicije kompanije.\nNa putu ka napretku\nU skladu sa nizom razvojnih poduhvata započetih 2016. godine, izuzetno veliki porast proizvodnih kapaciteta zahtevao je od kompanije HELL da neprestano proširuje svoj logistički centar. Izgradnja je obavljena rekordnom brzinom i podržana je visokom profesionalnošću, zahvaljujući kojoj je do kraja prošle godine završeno potpuno automatizovano visokoregalno skladište visoko 30 metara. Transportni sistem koji povezuje HELL punionicu sa fabrikom aluminijumskih limenki i skladišnim sistemom skela sastavljen je do kraja 2018. godine. Nakon testiranja i ugradnje logističkog softvera specijalno razvijenog da zadovolji potrebe kompanije, automatizovano skladište i transportni sistem postali su operativni.\n„Najavili smo 2016. godine investiciju vrednu skoro 94 miliona evra, koju smo se obavezali da ćemo završiti do kraja 2019. godine i za koju smo dobili oko 22 miliona evra pomoći mađarske Vlade. Kao prvi deo investicije, 2017. godine sagradili smo prvu fabriku aluminijumskih konzervi u Mađarskoj, a 2018. godine smo izgradili treću liniju za konzerviranje, jednu od najsavremenijih i najbržih na svetu, kapaciteta 120.000 limenki na sat. Sada smo izgradili jedno od najvećih automatizovanih skladišta u zemlji, tako da smo došli do kraja ove trogodišnje investicije tokom koje smo se takođe obavezali da ćemo stvoriti 320 novih radnih mesta u jednom od najsiromašnijih regiona zemlje. Kompanija je u proteklih osam godina uložila više od 220 miliona evra, uz ove doprinose, zajedno sa održivim poslovnim strategijama, stvorili smo vrednost koja je uvrstila HELL na mapu brendova energetskih napitaka poznatih širom sveta”, rekao je izvršni direktor HELL ENERGY Barnabaš Čereklje (Barnabas Csereklye) na svečanom otvaranju.\nUltra-moderne fabrike giganti i svetski kvalitet u malom gradu\nNakon osnivanja 2006. godine, za samo 4 godine, HELL ENERGY je dospeo na vrh mađarskog tržišta energetskih napitaka. U cilju fleksibilnog opsluživanja kupaca visokokvalitetnim proizvodima, HELL je 2011. godine izgradio sopstvenu punionicu. Prvo jedna, pa zatim i druga ultramoderna linija za konzerviranje instalirana je u fabriku za punjenje aluminijumskih limenki, da bi proizvodna jedinica takođe bila proširena i linijom za punjenje PET boca. Tokom leta 2017. godine izgrađena je prva fabrika za proizvodnju aluminijumskih limenki za piće u Mađarskoj pod nazivom QUALITY PACK. To znači da kompanija sada može da kaže za sebe da je jedini proizvođač energetskih i bezalkoholnih napitaka na svetu koji pokriva ceo spektar proizvodnje. Treća linija za konzerviranje otvorena je prošle godine, udvostručujući proizvodne kapacitete na 4,5 miliona energetskih i bezalkoholnih pića koja se svakodnevno proizvode u fabrici u mestu Sikso.\nPogledajte film o visokotehnološkoj investiciji koja oduzima dah i zavirite tamo gde niko nije otišao ranije:


Sajam medija: Na štandu Adria Media Grupe ponovo fantastični gosti i sjajna atmosfera\nTokom dana posetioci našeg štanda u hali 3 mogu da učestvuju u interaktivnoj radionici o zdravlju dece, ali i da saznaju nešto više o milenijalsima i blogerima, kao i da nauče kako postati popularan na društvenim mrežama\nVesti 26.10.2017. - 14:48h Autor: Kurir\nPosebnu pažnju zavređuje i panel diskusija „Postoje li još uvek novinarske veličine“ u kojoj će učestvovati Igor Ćuzović, Saša Stajić, Aleksandar Apostolovski, Ratko Femić, a moderator će biti Aleksandar Krunić. Ova diskusija održaće se na centralnoj bini Sajma medija.\nTokom dana posetioci našeg štanda u hali 3 mogu da učestvuju u interaktivnoj radionici o zdravlju dece, ali i da saznaju nešto više o milenijalsima i blogerima, kao i da nauče kako postati popularan na društvenim mrežama.\nNina Dželetović, Jovana Miljanović, Ruža Rupić i mnogi drugi učestvuju u ovim aktivacijama za naše čitaoce. Predveče možete naučiti nešto korisno od Branka Glišića iz Bloom Design-a, koji će vam pokazati kako da od priručnih, jesenjih materijala napravite aranžman za ukrašavanje svog stana.\nAdria Media GroupSajam Medija


Vučić: Lajčak verovatno u Srbiji dan posle izbora\nPredsednik Srbije Aleksandar Vučić tokom intervjua za agenciju Rojters\nSpecijalni izaslanik EU za pregovore Beograda i Prištine Miroslav Lajčak bi trebalo da dođe u Srbiju odmah posle parlamentarnih izbora, 22. juna, najavio je predsednik Aleksandar Vučić, iako kaže da za to još nema potvrde.\nOn je u intervjuu za TV Prva rekao da ne zna da li je moguće pitanje Kosova rešiti do izbora u SAD 3. novembra i istakao da još nije dobio nikakav predlog, ali da sluti da će biti predloženo da se "ovako ili onako, formalno prizna nezavisno Kosovo".\n"Kakva je onda razlika između Evropljana ili Amerikanaca", upitao je Vučić, prenosi Fonet.\nPredsednik je podsetio da Srbija ima najveći broj direktnih stranih investicija od zemalja koje su priznale nezavisnost Kosova.\nNova vlada na Kosovu na čelu sa Avdulahom Hotijem ukinula je mere reciprociteta sa Srbijom koje je uvela bivša vlada, te mnogi ocenjuju da su se sada stvorili uslovi da se dijalog Srbije i Kosova nastavi.\nVogel: Sadržina dijaloga Srbije i Kosova važnija od termina nastavka\nI Beograd i Priština su poručili da su spremni da nastave dijalog, ali još nema naznaka kada bi to moglo da se desi.\nIpak, predsednik Srbije kaže da "ne zna o čemu će da pregovara i da čeka da mu to kažu", kao i da od onoga ko organizuje pregovore zavisi od koje tačke će nastaviti dijalog.\nVučić je međutim rekao da bi prvo trebalo da se ispune obaveze iz Briselskog sporazuma i da će insistirati na tome da se formira Zajednica srpskih opština.\nHoti: Sa Srbijom nema pregovora o teritorijalnom integritetu\n"Pritisci iz Evrope i Amerike zbog odnosa sa Kinom"\nPredsednik Srbije najavio je da će dva dana nakon izbora, 23. juna, otputovati u Moskvu, gde će 24. juna prisustvovati Paradi pobede i susresti se sa predsednikom Vladimirom Putinom.\nNakon toga, sledi putovanje u SAD, ali kako kaže Vučić "još nije siguran da li će ići on ili premijerka Ana Brnabić".\nKaže i da zbog dobrih odnosa sa Kinom svakog dana trpi pritiske "ne male" od Evrope i Amerike.\nIpak, predsednik zaključuje da je uprkos takvih porukama svima govori da je Srbija "nezavisna i suverena zemlja koja odluke donosi u skladu sa svojim interesima".\nVučić je pozvao građane da izađu na parlamentarne i lokalne izbore u Srbiji 21. juna i nagovestio da "u ovom trenutku, kako stvari stoje, koronavirus neće odložiti izlazak na birališta".\nStano za Glas Amerike: Kosovo pokazalo spremnost da se dijalog nastavi, očekujemo da Srbija učini isto\nKapčan: Verujem da će Tači ostati glavni pregovarač Kosova\nHelsinški odbor: Sprečiti podelu Kosova\nDušan Janjić: Nastavak dijaloga u septembru


Ivanka Tramp "donela" sankcije\nNovosti\t24.02.2018 12:11\nDolazak Trampove kćerke u Seul podudara se sa novim kažnjavanjem Pjongjanga. Vašington najavio najveći embargo. Pjongjang: Neprijateljska politika\nJUŽNA Koreja je prostrla crveni tepih za kćerku predsednika SAD i suprugu savetnika šefa Bele kuće Džerada Kučnera, Ivanku Tramp, čiji je dolazak u Južnu Koreju direktno prenosila televizija, kako bi sutra prisustvovala ceremoniji zatvaranja Zimskih olimpijskih igara u Pjongčangu.\nMediji su spekulisali da možda nosi poruku Donalda Trampa o eventualnom dijalogu SAD sa Severnom Korejom, ali je sve to poništio lično šef Bele kuće najavom iz Vašingtona o novim sankcijama, najvećim ikada uvedenim Pjongjangu zbog njihovog nuklearnog programa.\n- Uvodimo najveći set sankcija severnokorejskom režimu - rekao je Tramp, najavljujući skorašnje akcije američkog ministarstva finansija protiv više od 50 izvora finansiranja koje Pjongjang koristi za unapređenje svog atomskog programa.\nSpecijalni tretman za Ivanku Tramp, inače miljenicu šefa Bele kuće, uključivao je večeru sa predsednikom Južne Koreje Mun Džae Inom u njegovoj rezidenciji, ali ne i susret sa severnokorejskim zvaničnicima, ili onima koji su prebegli iz Severne Koreje, iako će sedeti zajedno na tribinama.\nPRITISAK NA KIMA\nGUTERES je rekao da se prvi put od kraja Hladnog rata svet suočava sa pretnjom nuklearnog sukoba i da je od ključnog značaja da se zadrže oštre sankcije SB UN prema Pjongjangu. On smatra da taj pritisak stvara i priliku za diplomatsko angažovanje, sa ciljem denuklearizacije Korejskog poluostrva.\nZa to vreme, američki potpredsednik Majk Pens je optužio sestru lidera Severne Koreje Kim Džong Una, sa kojom je prisustvovao otvaranju ZOI, da je "centralni stub najgoreg tiranskog i represivnog režima u svetu".\n- To je zlobna porodična klika koja brutalizuje, ubija, zatvara i maltretira oko 25 miliona ljudi - rekao je Pens na skupu republikanaca kod Vašingtona.\nU međuvremenu, Severna Koreja je generalnog sekretara UN Antonija Guteresa nazvala "mesečarom" i kritikovala ga zbog podrške sankcijama, tvrdeći da nuklearnog problema na Korejskom poluostrvu ne bi bilo da nije bilo "neprijateljske politike SAD".\nSankcije SAD, primećuju analitičari, mogle bi da naruše pokušaje zbližavanja dveju Koreja, posle zajedničkog nastupa na ZOI i najava samita lidera iz Pjongjanga i Seula. Kim Džong Un je signalizirao želju za pomirenjem i dijalogom sa južnim susedom, pošto se delegacija, na čelu sa njegovom sestrom, vratila iz Pjongčanga.\n1. Pa mogla bi EVROPA ,sa RUSIJOM, KINOM, INDIJOM , BRAZILOM i...da za promenu uvedu sankcije i blokade Americi i da je izoluju kao slepo crevo , da bi svet mogao da se zdravo razvija bez SILE - i lazne demokratije\n2. BRAVO , ako ne prihvatis moju demokratiju , uvescu ti sankcije , bombardovacu te, i unistiti ti drzavu , i to sve DEMOKRATSKI


„Kod ovog manastira se već duži niz godina zboruje u povodu Preobraženja gospodnjeg, a unazad par godina, na ovaj dan, ovdje se okuplja sve veći broj ljudi iz cijele Republike Srpske. To govori da je ovaj zbor jedan od značajnijih događaja na području opštine i prilika da se ljudi sretnu, druže i da se zapjeva tradicionalna izvorna pjesma ojkača. Ove godine imamo zavidan broj učesnika na manifestaciji i činjenica je da ljudi ovaj događaj vole, te da im treba omogućiti takva druženja“, rekao je načelnik opštine. Ovom prilikom Moštanicu su posjetili Aleksandar Dragičević ambasador BiH u Ujedinjenim Arapskim Emiratima i predsjednik Srpske demokratske stranke Mladen Bosić koji su u pratnji domaćina obišli manastir Moštanica. „Nadam se da će Moštanica još dugo biti mjesto okupljanja ljubitelja tradicionalne pjesme ojkače kao simbola opstanka srpskog naroda na ovim prostorima“, izjavio je Bosić prije početka programa.\nUčesnicima manifestacije „Veče ojkače“ zahvalnice su uručili Pero Karan načelnik Odjeljenja za privredu i društvene djelatnosti i Željko Dragičević direktor Javnog preduzeća „Centar za informisanje i kulturu“, a manifestacija je tradicionalno završila kozaračkim kolom.\n„Veče ojkače“ je organizovano u okviru „Dubičkog ljeta“ pod pokroviteljstvom opštine Kozarska Dubica i medijskim pokroviteljstvom JP „Centar za informisanje i kulturu“.


Ibis Instruments - PRVI Platinum IBM partner u Srbiji | Ibis Instruments\nIbis Instruments Beograd\t• Ibis Instruments – PRVI Platinum IBM partner u Srbiji\nIbis Instruments – PRVI Platinum IBM partner u Srbiji\nPočetna > Vesti > Ibis Instruments – PRVI Platinum IBM partner u Srbiji\nOd 1. januara 2017. Ibis Instruments je sertifikovan kao IBM – Platinum Business Partner – koji je trenutno jedini sa tim statusom u Srbiji i jedan od retkih u našem regionu. Ovo je najprestižniji IBM nivo partnerstva.\nOstvareni nivo je rezultat višegodišnje akumulirane stručnosti i stalne potrage za kvalifikacijama u oblasti IBM tehnologija.\nO kompaniji Ibis instruments:\nIbis Instruments je jedan od vodećih sistem integratora u regionu. Na osnovu softverskih proizvoda vodećih globalnih IT vendora, već 20 godina se uspešno bavimo dizajnom, implementacijom, integracijom i prilagođavanjem kompleksnih softverskih sistema iz OSS/BSS domena za korisnike iz telecom i enterprise domena. Sa svojim firmama u Rumuniji, Bugarskoj, Makedoniji i BIH, predstavljamo jednog od najznačajnijih IBM sistem integratora u ovom delu Evrope.\nPrethodnoProslava povodom 20 godina poslovanja Ibis Instruments održana i u Banja Luci\tSledećeUtisci sa IT konferencije 2017


Načelnik opštine Kozarska Dubica Nino Jauz raspisao je danas javni poziv za korištenje sredstava po Programu korištenja sredstava fonda za razvoj za 2011. godinu kao direktni podsticaj zapošljavanju i samozapošljavanju poljoprivrednih proizvođača kroz bespovratna sredstva. „Ukupna sredstva za ovu namjenu iznose 80.000,00 KM. Direktni podsticaj zapošljavanju kroz bespovratna sredstva daje se u maksimalnom iznosu od 2.000,00 KM po jednom novozaposlenom licu, a maksimalan iznos sredstava po jednom poslodavcu iznosi 10.000,00 KM”, pojasnio je načelnik opštine Nino Jauz. Prema njegovim riječima pravo učešća imaju svi poslodavci koji imaju sjedište u Kozarskoj Dubici i ekonomski su sposobni da realizuju program. “Lica koja se planiraju zaposliti, moraju biti nezaposlena lica sa područja opštine Kozarska Dubica i da nisu bila zaposlena kod poslodavca koji podnosi zahtjev u proteklih godinu dana”, rekao je Jauz.\nOn je naglasio da kada je riječ o samozapošljavanju pravo učešća imaju svi poljoprivredni proizvođači sa područja opštine Kozarska Dubica koji su nezaposleni u trenutku podnošenja zahtjeva, a spremni su da registruju preduzetničku djelatnost i na taj način obezbijede samozapošljavanje. „Korisnici koji ispunjavaju uslove imaju pravo na bespovratna sredstva u maksimalnom iznosu od 3.000,00 KM“, precizirao je Jauz.\nDetaljnije informacije se mogu dobiti u Odjeljenje za privredu i Društvene djelatnosti, a Obrazac zahtjeva, kao i uslovi konkursa dostupni su na internet stranici Opštine Kozarska Dubica: www.kozarskadubica.org. i na Oglasnoj tabli u Šalter sali Opštine.\nKrajnji rok za podnošenje zahtjeva je 30 dana od dana objavljivanja konkursa, a predaja zahtjeva sa pripadajućom dokumentacijom se vrši u Šalter sali Opštine Kozarska Dubica.\nOpština Kozarska Dubica je za 2011. godinu, kao i prethodne godine, izdvojila sredstva u ukupnom iznosu od 220 000 KM koja će biti raspoređena kao direktan podsticaj zapošljavanju, direktan podsticaj samozapošljavanju poljoprivrednih proizvođača, podrška promociji poslovne zone „Lipova Greda“, podsticaj za krčenje zaraslog poljoprivrednog zemljišta, podsticaj za podizanje novih zasada maline i podrška organizovanju Miholjdanskog sajma.\nKroz Program korištenja sredstava Fonova za razvoj za 2011. godinu Opština želi da nastavi sa konkretnom podrškom lokalnim privrednicima i poljoprivrednicima kako bi na lakši način došli do potrebnih sredstava za otpočinjane novih poslovnih aktivnosti ili zadržavanje postojećih.


Heroal kuća za aluminijumske sisteme Heroal kuća za aluminijumske sisteme\nObjavljeno u Predstavljamo Napisano Urednik septembar 16 2014\tveličina teksta\tSmanji veličinu teksta Povećaj veličinu teksta\nOd kada su 1897. godine osnovali porodično preduzeće, portfolio proizvoda se stalno dalje razvijao. Heroal je 1966. godine izumeo rolo aluminijumske profile za roletne, a 1971. godine u mestu Verl počelo se sa proizvodnjom profila za prozore i vrata. Heroal danas važi za jednu od vodećih kuća za aluminijumske sisteme jer raspolaže celovitim upravljanjem inovacijama. Uz to je kao misao vodilja neraskidivo implementirana veza efikasnosti, ekonomičnosti i održivosti. Zahvaljujući minimalnom utrošku energije u proizvodnji i zahvaljujući maksimalnoj uštedi energije tokom korišćenja Heroal sistemska rešenja značajno doprinose tome da se omogući održiva gradnja – povezana sa najvišim stepenom ekonomičnosti prilikom izrade sistema i valorizacije zgrade. Proizvodi kompanije, koje je još uvek u porodičnom vlasništvu, trenutno se prodaju širom sveta.\nProizvodnja u Nemačkoj\nAluminijumski sistemi se proizvode isključivo u Nemačkoj. U Heroalu trenutno radi više od 800 zaposlenih u tri fabrike u krugu sedišta preduzeća. Veliki deo mašinskog parka se razvio baš prema zahtevima kompanije. Time Heroal garantuje efikasno implementiranje svog decenijskog iskustva u obradi aluminijuma kao i zahtevima za inovativnim rešenjima, a istovremeno svojim klijentima omogućava maksimalnu fleksibilnost i individualne opcije.\nSvi Heroalovi proizvodi su jedinstveni po tome, što su koncipirani kao sistemi – dakle s jedne strane modularni, pa su na taj način fleksibilno strukturirani, a sa druge strane mogu međusobno da se kombinuju. Upotreba aluminijuma proizvodima obezbeđuje pozitivne osobine kao što su dugovečnost i mali izdatak za održavanje.\nZa Heroal deo sistematičnog razmišljanja takođe predstavlja činjenica da se briga o proizvodu obavezno ne završava njegovom proizvodnjom. U skladu sa time se u firmi se insistira na dodatnim uslugama koje su vezane za proizvod i uskoj saradnji sa klijentom. U to spadaju vlastita fabrika za savijanje i kantovanje profila kao i postrojenja za oblaganje, koja takođe omogućuju individualna rešenja u izborima kao što su boja i oblik. Vlastiti konsalting timovi se brinu za individualne upite i želje klijenata.\nGeneralni direktor firme Heroal: Konrad Kaiser\nUprava firme Heroal sa postrojenjima za proizvodnju u mestu Verl\nSistem prozora Heroal W 77 – sertifikovan za pasivne kuće sa dubinom ugradnje od samo 77 mm\nInvestitori i arhitekte više nego ikada pre se nalaze pred zadatkom da prave zgrade koje su rentabilne za budućnost. Energetska efikasnost i niski troškovi se pri tome uvek iznova vraćaju u fokus. Kako bi zahtevi za budućnost bili ispunjeni već danas, traga se za inovativnim rešenjima. Takvim kao što su neobične kombinacije od kvalitetnog materijala i jedinstvene geometrije, zahvaljujući kojima heroal W77 dostiže Uf vrednost od samo 0,95 W/m2K pri dubini ugradnje od samo 77 mm. Novi Heroal sistem prozora je sertifikovan kao komponenta za pasivne kuće i već sada zadovoljava zahteve „nearly zero-energy buildings“. Tako su aluminijumski prozori dugoročna investicija za budućnost, koja se isplati kod koje je vek trajanja do 60 godina.\nDvostruko kombinovano – jednostavno sigurno\nKombinovan sa Heroal RS 37 RC 3 roletnama od prohroma sistem prozora Heroal W 77 u RC 3 izvedbi postiže klasu otpora RC 4. Na taj način postaje značajno teže čak i za iskusne i nasilne počinitelje da upadnu u zgradu. Pomoću stabilne armature, osigurača od podizanja i ojačanim šinama vođica sa strana prohromske roletne i brava za zaključavanje u obliku pečurke kao i drški na prozorima, koje mogu da se zatvaraju, kod Heroal W 77 sistema prozora postiže se klasa otpora RC4.\nSistem prozora Heroal W 77 je sertifikovan za pasivne kuće sa dubinom ugradnje od samo 77 mm.\nSertifikat za pasivne kuće sa dubinom ugradnje od samo 77 mm. Manjim utroškom materijala istovremeno štedite više energije i ciljano usmeravate resurse.\nSistem prozora W 72 – održiv i inovativan\nU slučaju još manje dubine ugradnje sistem prozora Heroal W 72 nudi najviši stepen fleksibilnosti i funkcionalnosti, pa je zahvaljujući inovativnoj izolacionoj geometriji lamela naročito održiv. Zahvaljujući jedinstvenoj geometriji lamela pri dubini ugradnje 72 mm u okviru i 84 mm u krilu sistem postiže najbolje Uw vrednosti i najviši stepen opterećenja bez primene okvira i izolacija u žlebovima za stakla. Zaptivači za prozorska stakla i voluminozni zaptivači između profila krila i okvira mogu da se dobiju u verziji sa visokim stepenom izolacije, kao i u standardnoj verziji. Pri tome modularna struktura dovodi do optimalnog utroška energije i materijala, a na taj način do maksimalne energetske efikasnosti i uštede troškova tokom celokupnog perioda korišćenja.\nHeroal W 72 i – prozor od staklenih blokova sa vizuelnim efektom elegancije\nSistem prozora Heroal W 72 i nudi maksimalnu prozirnost, najbolju toplotnu izolaciju i elegantan dizajn bez vidljivih krila i letvica za stakla. Ova filingranska konstrukcija u kombinaciji sa skrivenim okovima i kompatibilnost sa fasadnim sistemom heroal C 50 omogućuje velike staklene površine i individualnu arhitektonsku kreaitvnost – kako za sektor javnih objekata tako i za privatne građevine.\nHeroal W 72 UD – sistemsko rešenje bez barijera\nBez barijera je zahtev koji ne postoji samo kod javnih zgrada, nego se takođe sve češće postavlja i kod privatnih nekretnina. Sistem, u zavisnosti od situacije u građevinarstvu, nudi različite montaže pragova i kompatibilnost sa sistemom za drenažu Heroal DS.\nSistem prozora Heroal 72 UD može da se kombinuje sa sistemom za drenažu Heroal DS.\nSistem vrata heroal D 72 – prilaz za svakoga\nPomoću funkcionalne i optički ubedljive kombinacije sistema vrata Heroal reaguje na demografsku modifikaciju. Kako bi svim ljudima olakšao prilaz, Heroal D 72 sistem vrata, pored pragova bez barijera omogućuje čak i tzv. nultu barijeru. Važan preduslov je inovativni heroal DS sistem za drenažu.\nBukvalno shvaćeno nepostojanje barijera\nKako bi što većem broju ljudi olakšao svakodnevnicu Heroal je izumeo nepostojanje barijera za sisteme vrata Heroal D 72. Koncipovan je tako da mogu da se kombinuju nulte barijere i sve varijante pragova bez barijera od 0–20 mm. Individualnim zahtevima se izlazi u susret ako je visina vrata do 3 m. Trajnost je više od nekoliko decenija,što dokazuje test sa 1.000.000 ciklusa otvaranja i zatvaranja.\nHeroal D 72 sa sistemom za drenažu Heroal DS\nSistem za drenažu Heroal DS – integrisani linearni sistem za površinsku kanalizaciju\nKako bi se realizovali pragovi bez barijera, a istovremeno napravila zaštita od oštećenja vlagom u unutrašnjem prostoru, moraju da se preduzmu posebne mere. Optimalno i inovativno rešenje nudi sistem za drenažu Heroal DS. Suštinu ovog razvoja čini osnovni profil, koji omogućuje priključak na linearni kanalizacioni sistem za drenažu. Površinsku vodu koja naleće u količini do 200 litara po metru kvadratnom odvodi bez ostatka ispod kvalitetnog prohromskog poklopca. Grebenasti osnovni profil sadrži prijemnicu za priključnu foliju, koja garantuje zaptivenost građevine. Nezavisno od vrste otvaranja, da li se otvara ka unutra ili ka spolja, u verziji sa optočnim okvirom krila ili profilom za postolje, inovativni sistem za drenažu je rešenje za sva ulazna, balkonska i podizno/klizna vrata kako kod novogradnje tako i kod renoviranja. Kompatibilnost Heroal sistema garantuje primenu ovog ekspanzivnog sistema za drenažu za sve otvore velikih površina u sistemima vrata Heroal D 72, sistemima prozora Heroal W 72 i podizno/ kliznim sistemima Heroal S 77 SL.\n[Foto: heroal_S 77 SL_mit_Drainagesystem]\nHeroal S 77 SL kombinovan sa sistemom za drenažu Heroal DS\nPodizno/klizni sistem – Heroal S 77 SL nudi maksimalnu prozirnost\nZa zahtevne situacije u građevinarstvu podizno/klizni sistem Heroal S 77 je proširen za još jedan sistem Heroal 77 SL (shape line). Integracija fiksnog stakla (monorail) umesto fiksnog krila i mogućnost produkcije rešenja za uglove od celog stakla za unutrašnje i spoljašnje uglove obrazuju osnovu za planere i arhitekte, da stvore osećaj neograničenosti u prostoru. Nastaje novi arhitektonski element kreativnosti, koji omogućuje kontinuirani prelaz iz prostorije u prostoriju i obrazuje harmoničan balans dizajna, najvišeg stepena komfora i funkcionalnosti.\nPored oprobane Heroal geometrije prozorskih krila, koja ispunjava sve zahteve za toplotnu izolaciju kod svih veličina i težina krila, već poznate Heroal tehnologije brinu za optimalne osobine učinka u pogledu propuštanja vazduha i zaptivenost pri udaru kiše. Efikasan zaptivač između profila krila i okvira sa četiri nivoa zaptivanja i dodatnim sistemom za zaštitu od vetra odgovara najvišim zahtevima. Takođe, kod sistema Heroal S 77 SL može da se integriše sistem za drenažu Heroal DS.\n[Foto: heroal_S 77 SL_Ganzglasecke]\nHeroal S 77 SL – maksimalna prozirnost\nFasadni sistem Heroal C 50 – efikasnost i ekonomičnost\nRastući zahtevi za energetskom efikasnošću na spoljašnjoj oblozi zgrade, bez ograničenja u kreativnoj slobodi, efikasnoj i sigurnoj izradi kao i ekonomičnost stalno se nalaze u prvom planu prilikom daljeg razvoja. Kako bi ovim zahtevima izašao u susret, Heroal je uveo jedinstveni koncept toplotne izolacije u okviru fasadnog sistema Heroal C 50. Zahvaljujući konceptu toplotne izolacije jako se redukuje broj komponenti uz najbolje osobine što dovodi do pojednostavljene, a istovremeno precizne i efikasne izrade.\nJedinstvene komponente sistema brinu za mnogostruke mogućnosti primene\nPenasti izolatori i zaptivač celom dužinom odlikuju jedinstveni koncept toplotne izolacije i brinu za poboljšanje U vrednosti. Pojedinačne komponente sistema u sektoru izolacije su jedinstveno kreirane i mogu da se primene u osnovnom fasadnom sistemu Heroal C 50 (Uf vrednosti do 1,2 Wm2/K), u sistemu visokog stepena izolacije Heroal C 50 HI (Uf vrednosti do 0,78 Wm2/K), fasadnom sistemu sertifikovanom za pasivne kuće Heroal C 50 PH (Uf vrednosti do 0,78 Wm2/K) i fasadnom sistemu sa orijentacijom na dizajn sa vizuelnim efektom čelika Heroal C 50 ID (Uf vrednosti do 0,78 Wm2/K).\nAktuelno ispitivanje potvrđuje kretanje proizvoda u smeru orijentisanom ka budućnosti\nNovorazvijenu izolacionu zonu kao i celokupni fasadni sistem Heroal C 50 je već sa uspehom ispitao „ift“ u Rozenhajmu u skladu sa novom strukturom ispitivanja po nacrtu norme prEN 13830:2013-06. Fasadni sistem Heroal C 50 je dobio rezultate koji se nalaze daleko iznad standardnih zahteva, takođe i u dodatno ispitanim sektorima kao što je dinamična zaptivenost pri udaru kiše. Osim toga su testirane propisane osobine kao što su statička zaptivenost pri udaru kiše, propuštanje vazduha, otpornost na udare i otpornost pri naletu vetra. Tako Heroal sa fasadnim sistemom Heroal C 50 već danas izlazi u susret zahtevima međunarodnih tržišta za „sutra“ i obrađivačima, planerima i arhitektama nudi izrazito visok stepen sigurnosti sistema.\nFasadni sistemi – energetski efikasni, ekonomični i orijentisani na dizajn\nHeroal nudi široko rasprostranjeni portfolio u sektoru fasade. Od izolovanog sistema Heroal C 50 preko fasadnog sistema Heroal C 50 HI visokog stepena izolacije do fasadnog sistema Heroal C 50 PH koji je sertifikovan za pasivne kuće, Heroal nudi širok prostor za menevrisanje u pogledu kreativne slobode. Dizajnirana verzija C 50 ID i sistem za zaštitu od požara Heroal 50 FP zaokružuju opsežan portfolio.\nUz to Heroal nudi ekskluzivnu uslugu u branši, da profile individualno savije i kantuje. Nesvakidašnji zahtevi u smislu dizajna i raznovrsne kreacije u smislu boja mogu da se implementiraju za sve fasadne sisteme.\nFasadni sistem Heroal C 50 uz koncept toplotne izolacije nudi mnogobrojne prednosti u izradi.\n[Foto: heroal_C_50HI_ +_W72i]\nHeroal fasadni sistemi mogu optimalno da se kombinuju sa Heroal sistemima prozora i vrata kao i sa roletnama i tendama. Na taj način se otvaraju mnogostruki prostori za kreativno manevrisanje, a sigurnost sistema je zagarantovana.\nHeroal nudi ekskluzivnu uslugu u branši - „savijanje i kantovanje“ profila, oni se oblažu na vlastitim postrojenjima za oblaganje u Heroal „hwr“ kvalitetu.\nOstale informacije na: www.heroal.com\nPročitano 2826 puta\tPoslednji put izmenjeno Poslednji put izmenjeno septembar 05 2016


Izvor: Fejsbuk stranica "Ekološki ustanak"\nNa stranici društvene mreže Fejsbuk, pod nazivom Ekološki ustanak, pojavio se poziv za učešće u akciji blokade saobraćaja u Subotici u subotu, 4. decembra, i to na raskrsnici kod hotela “Patria”.\nPočetak blokade je najavljen za 14 sati.\nNa istoj stranici je objavljeno i uputstvo za blokade, u kom se, između ostalog, navodi da je reč o mirnim blokadama, da treba da se organizuju redari u žutim prslucima, da ne treba ulaziti u sukob sa policijom, a da potencijalne provokatore treba snimiti telefonom.\n“Ako ipak krene napad nekih batinaša – grupišite se – imamo pravo na samoodbranu”, navode organizatori protesta.\nTakođe, dato je uputstvo i da se nose zaštitne maske, što zbog kovida, što zbog snimanja lica.\nNa Fejsbuk stranici ove grupe stoji da je Ekološki ustanak “pokret ujedinjenih inicijativa, organizacija, grupa i savesnih pojedinaca”, koji se “bori za naše vode, vazduh, zemlju i dostojanstvo ljudi”.\nProteklog vikenda, u nekoliko gradova u Srbiji su bile organizovane blokade saobraćaja u znak protesta zbog usvajanja Zakona o eksproprijaciji i Zakona o referendumu i narodnoj inicijativi.\nTada je navedeno da su uslovi za prekid protesta da predsednik Srbije Aleksandar Vučić odbije da potpiše Zakon o eksproprijaciji, kao i da se izmeni Zakon o referendumu i narodnoj inicijativi.


Od utorka temepetarurni šok – Info LIGA\nPočetak nove radne nedelje doneće i značajnu promenu vremena te se na teritoriji čitave zemlje očekuje zahlađenje sa kišom, a ponegde i sa severozapadnim olujnim vetrom.\nU ponedeljak nas očekuju nešto niže jutarnje temperature koje će se kretati od 13 stepeni koliko će biti zabeleženo na Paliću, do 15 koliko se očekuje u Beogradu i Kraljevu. Dnevne tempertaure sutra će negde dostizati čak 29. podeok, koliko se očekuje u Negotinu.\nNakon toplog, gotovo letnjeg ponedeljka, stanovnike Srbije očekuje pravi temperaturni šok pošto se na teritoriji čitave zemlje najavljuje žuti meteo alarm koji će doneti jako niske temperature, kišu i olujni vetar.\nNa Kopaoniku -3, hladno i u gradovima\nU utorak osetno hladnije vreme sa jako niskim jutarnjim temperaturama na teritoriji čitave zemlje, a posebno na planinama gde će jutarnja temperatura biti čak i u minusu, budući da se prema podacima RHMZ-a na Kopaonku očekuje čak -3 stepena.\nNi u gradovima tog jutra neće biti ništa toplije pošto se najavljuju temperature uglavnom između 5 i 7 stepeni Celzijusa.\nMaksimalna dnevna temperatura u utorak će se kretati do 4 stepena koliko se očekuje na Kopaoniku, do 20 stepeni, koliko je predviđeno za Negotin, u ostalim krajevima zemlje će takođe biti hladno vreme sa niskim temperaturama .\nPrema najavama RHMZ-a kiša i hladno vreme nas očekuju do četvrtka kada dolazi do poboljšanja, te se do kraja nedelje predviđa pretežno sunčano vreme sa povremenim naoblačenjem koje će biti praćeno kišom.\nProfesor dr Lukas Rasulić 8.septembra u Specijalnoj bolnici za rehabilitaciju “Ivanjica“\nNext story Jovana, Katarina, Vanja i Milica su pobednice Kupa Srbije\nPrevious story „Noć bogova” – 27. septembra u 20 časova


Sud ponovo izdvojio 10 audio kaseta iz dokaza u postupku za ubistvo Ćuruvije | Insajder\nIako se očekivalo da do kraja leta ove godine bude doneta presuda za ubistvo Slavka Ćuruvije ubijenog pre 19 godina, novi obrt u postupku mogao bi da odloži presudu. Naime, sudsko veće je danas donelo odluku identičnu onoj koju je Apelacioni sud ranije ukinuo - da iz dokaza izdvoji 10 audio kaseta na kojima se nalaze beleške o razgovorima između optuženih za ubistvo, navodeći da dokazi nisu zakonski pribavljeni.\nOn je naveo da je te kasete kao dokaze predložilo Tužilaštvo za organizovani kriminal i da su već prošle kontrolu suda, da je odbrana tražila da se dokazi izuzmu, jer nisu zakonito nabavljeni, da je sud doneo takvo rešenje, ali da ga je Apelacioni sud ukinuo i vratio Specijalnom sudu na ponovno odlučivanje.\nRomić i Radonjić uhapšeni su 13. januara 2014, Marković izdržava kaznu od 40 godina zatvora zbog pokušaja ubistva predsednika SPO Vuka Draškovića i ubistva četvorice istaknutih članova ove partije na Ibarskoj magistrali 1999. godine.\nSlavko Ćuruvija u svojim medijima Dnevnom telegrafu i Evropljaninu oštro je kritikovao režim Slobodana Miloševića, podržavao studentski protest, pisao o ratovima u SFRJ.\nDnevni telegraf je, uz još nekoliko medija, 1998. finansijski uništen i zabranjen, a list je nakon toga štampan u Crnoj Gori. Ćuruvija je zbog svog novinarskog angažmana naredne godine osuđen na pet meseci zatvora, ali je angažovanjem advokata ipak sprečeno sprovođenje te kazne. Neposredno pre ubistva u Ekspres politici objavljen je tekst “Ćuruvija dočekao bombe”, koji je čitan i u udranim vestima RTS-a.\nNakon gotovo 16 godina istrage suđenje za ubistvo Slavka Ćuruvije počelo je tek 1. juna 2015, i to tek nakon formiranja Komisije za istraživanje ubistava novinara.\nU Makedoniji odžan protest zbog promene imena države


Vučurović: Pokazano podaničko lice vrha CG vlasti\nTanjug 5. septembra 2019. 14:57\nPODGORICA – Jovan Vučurović, poslanik opozicionog Demokratskog fronta i član Predsedništva NSD izjavio je danas da je poseta američkih senatora Crnoj Gori, osim što je obilovala skandaloznim izjavama, još jednom, kako kaže, pokazala podaničko lice vrha crnogorske marionetske vlasti.\nU saopštenju dostavljenom Tanjugu, Vučurović konstatuje da je odavno „režim ponizio Crnu Goru, pa je i ova poseta iskorišćena da se demonstrira odsustvo dostojanstva i državničke odgovornosti kod predsednika, predsednika Skupštine i vlade“.\nVučurović primećuje da američki senatori očigledno nisu došli da razgovaraju sa državnicima i partnerima, nego da čuju raport i izvrše postrojavanje onih koji sprovode naloge iz određenih kancelarija američke duboke države.\n„Naravno, niko od predstavnika crnogorske vlasti nije smogao hrabrosti da makar skrene pažnju senatoru Lindzi Gremu na njegove agresivne, uvredljive i bahate izjave i ispade. Jer, uobičajeno je da se, kada se dođe u drugu državu, pokaže minimum pristojnosti i poštovanja, ali on je ovde došao kao gazda, kao u neku koloniju kojoj izdaje naređenja i uputstva kako da se ponaša prema onima za koje je neko u SAD ili NATO procenio da su neprijatelji“, naveo je.\nNeprihvatljivo je, kaže, da režim vodi politiku da su neprijatelji SAD ujedno i neprijatelji Crne Gore, jer bi onda imali vrlo sužen krug prijatelja.\n„Većinska Crna Gora sigurno nije neprijatelj Rusije, kao što je to ‘naredio’ senator Grem, a podržali crnogorski ‘državnici’. A posebno je opasno kada se poltronski odobravaju napadi ovoga ‘jastreba’ na DF, i otvorena pretnja da u CG treba poraziti snage koje su bile protiv ulaska CG u NATO, što je jasno mešanje u naše unutrašnje odnose“, naveo je Vučurović.\nSmatra da se ponovo pokazuje da se Crnom Gorom upravlja iz nekoliko stranih centara, kao što je iz tih centara dirigovan i nasilni ulazak naše zemlje u NATO -bez referenduma.\nUostalom, ističe, NATO se priprema da u vojne poligone pretvori neke važne delove Crne Gore, a crnogorski režim na to samo može da klima glavom i povije uši.\n„Eto dokle je dovela marionetska politika, politika odricanja od tradicionalne Crne Gore i svojih predaka.\nKljučno pitanje za Crnu Goru je kako u njoj poraziti agenturu CIA, Mi6 i drugih zapadnih struktura NATO, koji rade protiv interesa tradicionalne Crne Gore i građana koji žive na ovom prostoru“, naveo je.\nTi, kako kaže, sorošoidi zadaju velike probleme svima u CG, jer pokušavaju da ovde uspostave civilizacijske ,,domete“ koji su neprikladni i suprotni hrišćanskim vrednostima.\nVučurović poručuje i da u politici ništa nije slučajno, pa ni ovaj dolazak, lobiranje, a što se tiče „crnogorskog režima plaćanje je obavezno“.\n„DF želi saradnju i sa istokom i sa zapadom, naročito sa istorijskim saveznicima, ali na principima partnerstva i dijaloga, a ne služenja, izdaje, predaje i prodaje“, zaključio je Vučurović.


FBD: Zabrinjava ćutanje vlasti na zahtev za izručenje dvoje radikala\nBeta 14. decembra 2020. 14:45\nForum za bezbednost i demokratiju (FBD) ocenio je danas da je zabrinjavajuće i iznenadjujuće odsustvo reagovanja zvaničnika u Srbiji sedam dana nakon što je Mehanizam za krivične sudove u Hagu zatražio od Srbije da bez odlaganja uhapsi i izruči funkcionere Srpske radikalne stranke zbog nepoštovanja Haškog tribunala.\nTa organizacija je ocenila da je „nastavak javnog muka o tome“ štetan i nedopustiv.\n„FBD u tom smislu, uz svo razumevanje za druge probleme sa kojima se trenutno suočavamo, pre svega očekuje reagovanje Vlade Srbije, a poziva Nacionalni savet za saradnju sa Haškim tribunalom… da se što pre oglase o ovoj temi i da postupa u skladu sa svojim ovlašćenjima i obavezama. FBD izražava veliku zabrinutost zbog načina na koji su mediji u Srbiji dosad izveštavali o ovoj temi – više nego važnoj za EU – integracije Srbije i za suočavanja sa nasledjem devedesetih godina“, dodaje se u saopštenju.\nSudski Mehanizam u Hagu 8. decembra je ponovo pozvao vlasti Srbije da bez odlaganja uhapse i izruče zvaničnike Srpske radikalne stranke Petra Jojića i Vjericu Radetu kako bi im se pred tim sudom sudilo po optužbi za nepoštovanje Haškog tribunala.\nHaški tribunal je u oktobru 2012. optužio Jojića i Radetu da su uticali na svedoke u haškom procesu protiv njihovog partijskog vodje Vojislava Šešelja, tako što su ih pretnjama, ucenama i mitom nagovarali da promene iskaze ili da ne svedoče.


NBS kupila 15 miliona evra, kurs dinara sutra miruje na 118,16\nFebruar 13, 2019 18:59\nNarodna banka Srbije je kupila danas 15 miliona evra na međubankarskom deviznom tržištu i zvanični srednji kurs dinara će ostati sutra na nepromenjenom nivou od 118,1687 dinara za evro, objavila je NBS.\nOvo je prvi put u tekućoj godini da je NBS intervenisala kupovinom na međubankarskom deviznom tržištu, dok je od početka godine prodala ukupno 130 miliona evra, kako bi ublažila prekomerne dnevne oscilacije kursa.\nDinar će sutra prema evru biti jači za 0,2 odsto na mesečnom nivou, na godišnjem jači za 0,1 procenat, dok će u odnosu na početak godine imati nepromenjenu vrednost. Indikativni kurs dinara prema dolaru je oslabio danas za 0,3 posto, na 104,5741 dinara za dolar.\nDinar je prema dolaru na mesečnom nivou slabiji za 1,4 odsto, na godišnjem slabiji za 8,6 odsto, a od početka godine je u padu za 1,1 procenat.\nNajviša vrednost dinara prema jedinstvenoj valuti evrozone u ovoj godini bila je danas, kada je kurs iznosio 118,1633 dinara za evro, a najniža je zabeležena 29. januara, kada jedan evro koštao 118,4940 dinara.\nDanas je Dan studenata Univerziteta u Beogradu\n8:46 April 04, 2020\n8:35 April 04, 2020


BANJALUKA – Kraj višemjesečne agonije u vezi sa sudbinom Fabrike duvana Banjaluka, ozvaničen stavljanjem katanca na vrata nekada uspješnog privrednog kolektiva, podgrijao je nadu kod mnogih investitora koji su bacili oko na atraktivno zemljište u samom centru grada vrijedno više miliona maraka da će naći način da ga se dočepaju, ali im planove kvari činjenica da je fabrički kompleks pod zaštitom.\nJavna je tajna da su se pojavili ne samo biznismeni koji su zainteresovani za gradnju stambeno-poslovnog objekta na prostoru Fabrike duvana, ali iz nadležnih institucija upozoravaju da gradnja nije moguća, jer se radi o zaštićenom području.\n– Kompleks Fabrike duvana Banjaluka nalazi se na privremenoj listi nacionalnih spomenika koji su pod zaštitom države. Bez naših dozvola u krugu ovog preduzeća ne može ništa da se radi – rekli su u Komisiji za očuvanje nacionalnih spomenika BiH.\nKomisija je još u oktobru prošle godine donijela odluku da ambijentalna cjelina dijelova ulica Kralja Petra Prvog Karađorđevića i Mladena Stojanovića bude proglašena nacionalnim spomenikom. Ona obuhvata desetak vila sagrađenih u vrijeme austrougarske, rekonstruisani objekat Evangelističke crkve u kojem se nalazi sjedište Banjalučke biskupije, zgradu Male stanice, Kraljev drum i dvostruki drvored, te kompleks Fabrike duvana.\nI iz banjalučke Gradske uprave naglašavaju da novim izmjenama regulacionog plana zone “Aleja Centar”, kojoj pripada i Fabrika duvana, nije predviđena gradnja bilo kakvih stambeno-poslovnih objekata.\n– Planskim rješenjem predviđeno je da ovaj prostor bude afirmisan kao kompleks sa novom namjenom, odnosno kao zona kulturnih i pratećih sadržaja – rekli su u Gradskoj upravi.\nU “Bulgartabaku”, vlasniku ove fabrike, nismo uspjeli dobiti komentar u vezi sa njihovim daljim planovima u Banjaluci i statusom imovine Fabrike duvana. Nakon što su prekinuli sa proizvodnjom i postigli dogovor sa predstavnicima radnika u vezi sa isplatom otpremnina, predstavnici ove bugarske kompanije se nisu oglašavali, što je dovelo i do spekulacija u dijelu javnosti da će dio ove imovine navodno biti prodat jednom poznatom banjalučkom doktoru, koji na tom prostoru sa poslovnim partnerima planira gradnju luksuznog stambeno-poslovnog objekta.\n“Bulgartabak” je 2013. kupio većinski paket od 55 odsto akcija Fabrike duvana Banjaluka od laktaške firme “Antonić trejd” za 4,5 miliona KM. Bugari, međutim, nisu uspjeli da poprave proizvodnju cigareta, a sudbina fabrike je nagoviještena u aprilu prošle godine kada su svi duvanski brendovi prodati multinacionalnoj kompaniji “Britiš amerikan tobako” u paketu sa lancem kioska.\nZemljište vrijedno pet do šest miliona\nObjekat Fabrike duvana, sagrađen 1888. godine, nalazi se na izuzetno atraktivnoj lokaciji u samom centru Banjaluke, na površini od 22.964 kvadratna metra. Tržišna vrijednost ovog zemljišta danas se kreće od pet do šest miliona maraka. Glas Srpske\nTagovi: fabrika duvana banja lukakatanacvaznozemljiste


Završeno veliko Meridian takmičenje - ovo su pobednici (FOTO) : Nadlanu.com\nZavršeno veliko Meridian takmičenje - ovo su pobednici (FOTO)\nObjavljeno 12. mar 2021. / 16:00:24\nNajuspešniji takmičari preuzeli vredne nagrade!\nFebruar je u Meridianu bio zaista poseban mesec. Pored svakodnevnih bonusa i redovnih promocija koje sportska kladionca ima za nove, ali i stare verne igrače – Meridian je organizovao i veliko takmičenje sa impozantnim nagradama!\nSve što je bilo potrebno je da se uplati depozit na Meridian Pay uplatnim mestima ili na lokacijama platne institucije Transaks.\nIgrači sa najviše osvojenih bodova osvojili su vredne nagrade i to: 1. mesto SONY PS4, 2. mesto XIAOMI REDMI 9 NOTE, 3. mesto ACME SMART WATCH, dok je 4. i 5. mesto bilo rezervisano za novčane bonuse.\nI tako, posle mesec dana Meridian je konačno dobio svoje pobednike – prva dva mesta pripala su igračima iz Beograda – D.I. sa 415 osvojenih bodova preuzeo je glavnu nagradu SONY PS4, dok je S.M. sa 120 bodova osvojio najnoviji model XIAOMI REDMI 9 NOTE serije telefona.\nTreće mesto pripalo je igraču iz Novog Sada – M.R. sa 101 osvojenim bodom preuzeo je ACME SMART WATCH.\nVeć ste navikli da je Meridian mesto najbolje zabave i neodoljivih promocija i da svaki dan igrači mogu da osvoje brojne poklone, ostvare velike zarade i dobitke. I zato, zavirite u Meridian carstvo, jer vas uskoro očekuje još mnogo sjajnih iznenađenja i fenomenalnih poklona!\nacme smart watchbonusi u meridianukladionica meridianmeridian paysony ps4takmičenje u meridianutransaksuplata depozitaxiaomi redmi 9 note\nBonusi nije nisu bili jaci , ubedljivo najjača kladionica


Narodna banka u minusu: Zašto i ko je kriv?\nCentralna banka Srbije prošlu godinu završila je u minusu, ali guvernerka Jorgovanka Tabaković smatra da to i nije vest i da javnost time ne treba da bude uznemiravana. Ona uverava da gubitak od oko 44 milijarde dinara nije stvarni već samo knjigovodstveni, te da ne predstavlja nikako opterećenje za poreske obveznike Srbije. I ekonomski stručnjaci smatraju da minus centralne banke nije dramatičan i da nema mesta panici.\nObjašnjavajući „minus“ Narodne banke Srbije u prošloj godini, Jorgovanka Tabaković je rekla da je to je to rezultat rasta dolara u odnosu na evro, pada prinosa na sigurne hartije od vrednosti na svetskom tržištu i pada cene zlata.. Treba imati u vidu, naglasila je, da ti gubici nisu stvarni nego kalkulativni i da je, recimo, zlato količinski ostalo u Narodnoj banci Srbije, a njegova cena se menja. Činjenica je, međutim, dodala je, i da je monetarna politika u prošloj godini pokrivala nedostajuće mere fiskalne konsolidacije. Srpski rečeno: pokrivala rupe u budžetu.\nPrethodnih godina, podsetimo, Narodna banka je bila u plusu – 2010. čak 79,4 milijarde dinara, 2011. godine 12,7 milijardi, a u godini promene guvernera, kada je Jorgovanka Tabaković nasledila Dejana Šoškića, Narodna banka bila je u plusu 58,4 milijarde dinara.\nŠoškić, uz druge uzroke, ukazuje na monetarnu politiku veštačkog jačanja dinara kao na razlog gubitka centralne banke.\nNekoliko je razloga što je u prošloj godini Narodna banka Srbije zabeležila gubitak, kaže za RSE ekonomski komentator Milan Ćulibrk.\n“Jedan od osnovnih jeste što se vodi neodgovorna fiskalna politika i što svake godine država u svojoj kasi pravi minus veći od milijardu i po evra i na taj način se povećava količina novca u opticaju. Dodatni razlog što se povećava količina novca u opticaju jeste što su strani investitori privučeni relativno visokim kamatnim stopama, donose svoje evre u Srbiju, plasiraju ih u državne hartije od vrednosti, a država mora da se zadužuje da bi finansirala minus u svojoj kasi i – odjednom imate poplavu novca. Da bi sprečila inflaciju, Narodna banka je intervenisala kroz takozvane repo-operacije, odnosno, prodajom svojih hartija od vrednosti. Ona plaća visoku kamatnu stopu, prošle godine je ona bila i dvocifrena, dakle, 10%, a ta takozvana sterilizacija – poništavanje novca da bi se sprečila inflacija – jako je skupa operacija, ali Narodna banka, pošto joj je osnovni zakonski zadatak da brani stabilnosti cena, morala je to da radi zato što se država neodgovorno posašala u fiskalnoj sferi”, ocenjuje Ćulibrk.\nUpitan da li je do gubitka došlo ne neodgovornom monetarnom politikom Narodne banke nego neodgovornom fiskalnom politikom izvršne vlasti, on kaže:\n“Za to je krivlja Vlada Srbije. Za taj deo gubitka napravljen na taj način mnogo veću odgovornost snosi Vlada Srbije, koja ne uspeva da uspostavi ravnotežu u javnim finansijama već sedam-osam godina. Nešto slično će se dogoditi i ove godine, tako da mi i u 2014. možemo da očekujemo gubitak Narodne banke Srbije”, prognozira naš sagovornik, koji ukazuje i na druga dva razloga gubitka centralne banke, najpre na taj što je porasla vrednost dolara u odnosu na evro:\n“Najava Američkih federalnih rezervi da će prestati da štampaju dolar izazvala je tendenciju rasta vrednosti dolara u odnosu na evro, a naše devizne rezerve su preko 60% u evrima; dakle, rast dolara i pad evra automatski je uticao i na pad vrednosti deviznih rezervi kad se pretvore u dolare i po tom osnovu je takođe napravljen deo gubitaka. Treći deo gubitaka je napravljen zato što Narodna banka drži deo rezervi u zlatu, a i cena zlata je pala“, kaže Milan Ćulibrk.\nBez preokreta u Evro-zoni\nKad je reč o profesionalizaciji upravljanja novcem Narodne banke, Milan Ćulibrk podseća da su centralne banke po definiciji nisu najfleksibilniji tržišni igrači:\n“Teško je Narodnoj banci da se ponaša tržišno i da igra na procenu da li će doći do promene kursa i na koji način, da li će cena zlata varirati na ovaj ili onaj način. Centralne banke su po prirodi konzervativne i vrlo teško se upuštaju u te komercijalne, jako rizične, operacije”.\nA upitan da li procenjuje da će dolar nastaviti da raste u odnosu na evro, Ćulibrk kaže da takva mogućnost postoji jer se za sada ne nazire preokret u evro-zoni, odnosno početak jačanja evropske monete u odnosu na američku.\n“Ono što je sada na sceni u evro-zoni jeste da je Evropska centralna banka počela da radi ono što su radile Američke federalne rezerve pre pet godina. Dakle, ona sada na neki način emituje nove evre i to sigurno znači da će još izvesno vreme dolar nastaviti da jača u odnosu na evro, tako da će gubitaka u Narodnoj banci Srbije, iako možda u nešto manjoj meri, biti i ove godine”, prognozira ovaj naš sagovornik.\nU Narodnoj banci, pak, smatraju da je u ovom trenutku nezahvalno iznositi prognoze o međuvalutnim odnosima, posebno o kretanju kursa između evra i dolara i da se jasnija procena može imati tek krajem godine.


Civil Sector in EU membership talks – Politikon Network\nHome › Komentari/Commentaries › Civil Sector in EU membership talks\nCivil Sector in EU membership talks\nBy administrator on Jul 1, 2018\nNaš komentar za časopis Eurokaz Kancelarije za evropske integracije o novom pristupu EU u pregovorima i ulozi civilnog društva u procesu integracije:\nNovi pristup EU upravo je i osmišljen kako bi, kroz praćenje reformi u dužem vremenskom periodu, bio obezbijeđen visok stepen demokratizacije u državama kandidatima za članstvo. EU se opredijelila za otvaranje najzahtjevnijih poglavlja na samom početku pregovora sa Crnom Gorom zbog negativnih iskustava koje je imala u prethodnim talasima proširenja, ali i zbog stanja demokratije i vladavine prava u Crnoj Gori i ostalim državama regiona.\nMeđutim, pregovori Crne Gore sa EU traju već šest godina, uz izuzetno ograničene rezultate, što zahtijeva nove instrumente sa EU nivoa, prvenstveno za praćenje aktivnosti koje države sprovode, kao i za izvještavanje o njima. Evropska komisija je najavila nove mehanizme u kredibilnoj strategiji proširenja, ali oni tek treba da budu osmišljeni i razvijeni u praksi. Uz to, za kvalitetne reforme je potrebna posvećenost obje strane. Crnogorska vlada je samo retorički posvećena, dok u praksi donosi kontroverzne odluke i ne mari za zakone.\nUloga civilnog društva je da ukazuje na pravce za unapređenje javnih politika i prakse, pa će ono i nastaviti da svojim održivim predlozima utiče na jačanje demokratije i vladavine prava. Do sada se uključivanje organizacija civilnog društva u proces kreiranja javnih politika zaustavljalo formalnim poštovanjem procedure uz Vladino ignorisanje predloženih rješenja, bez obzira na njihov kvalitet. Stoga govorimo o standardnom odnosu između Vlade i civilnog društva, bez obzira na fazu integracije, u okviru kojeg organizacije civilnog društva ispunjavaju svoju misiju, dok Vlada i vladajuća partija ne samo da ne obezbjeđuju smisleno učešće civilnog društva u procesu donošenja odluka, već ga i često targetiraju i stavljaju u negativan kontekst.\nTekst možete pročitati i na internet prezentaciji www.eu.me.\n‹ Za “Danas” o vladavini prava u Crnoj Gori i Srbiji\nSEE Think Net Network ›


Želja pokretača konkursa je da se mladi heroji u Srbiji izvuku iz anonimnosti, predstave javnosti i promovišu kako bi postali inspiracija, ponos i uzor za cele generacije. To su svi oni mladi ljudi koji stvaraju u tišini i postižu velike uspehe, osvajaju medalje na međunarodnim naučnim takmičenjima, unapređuju svoju lokalnu zajednicu, stvaraju vrhunska umetnička dela, osmišljavaju kreativne poduhvate i pokreću uspešne kompanije, a opet su nedovoljno vidljivi i zastupljeni u medijima.\nTežimo da ovi mladi heroji predstavljaju ambasadore svih nas i da kroz svoje lične primere prikažu budućnost na delu. Rezultat višegodišnjeg projekta „Youth Heroes“ i njegove aktivne promocije pozitivnih uzora mladima, može da stimuliše dolazeće generacije da aktivno učestvuju u društvu koje vrednuje znanje, kreativnost i rad.\nVredni i uspešni pojedinci iz ukupno četiri oblasti: obrazovanja/nauke, preduzetništva i kreativnih industrija, društvenog aktivizma, kulture/umetnosti nosioci su priznanja „Youth Heroes“.\nKriterijumi za odabir pobednika\nPravo prijave imaju svi mladi sa državljanstvom Srbije ili sa prebivalištem na teritoriji Republike Srbije uzrasta od 15 do 30 godina koji imaju posebna dostignuća, nagrade, priznanja iz oblasti obrazovanja/nauke, preduzetništva i kreativnih industrija, društvenog aktivizma, kulture/umetnosti.


Sattler: BiH napravila naizgled skromne, ali značajne iskorake\nŠef Delegacije Evropske unije u Bosni i Hercegovini i specijalni predstavnik Evropske unije Johann Sattler oglasio se putem bloga povodom godinu od njegovog preuzimanja dužnosti.\n„Neki će cinično reći da se mnoge diplomate i stručnjaci koji dolaze u ovu zemlju zadovoljavaju pukim formalnostima, odbijajući da priznaju da je politički sistem nepopravljivo manjkav, te da je perspektiva evropskih integracija ništa više nego iluzija, ali tvrdim da je suproto“, kazao je Sattler.\n„Posvećenost EU ogleda se u milionima eura pomoći godišnje. Ogleda se i u našoj kontinuiranoj podršci zemlji kroz savjetovanje kao i pomoći u ostvarivanju njenih političkih, ekonomskih i strukturnih prioriteta kako bi postigla neophodni napredak“, dodao je.\nPaket obuhvata sedam miliona eura za hitne medicinske potrebe bolnica i zdravstvenih ustanova širom zemlje i 73 miliona pomoći za ublažavanje posljedica na ekonomiju i očuvanje radnih mjesta, istakao je Sattler.


Fotobih V2 – 2018 – May\nPodaci o aktivnostima klubova i autora za 2017\nObavještavamo sve klubove i foto grupe da je zadnji rok za slanje izvještaja o aktivnostima članova i klubova 10. juli 2018. godine. Obrasci za izvještaje su dostupni na web stranici (orazac br 7 – obrasci vrednovanja klubova i autora) i potrebno ih je dostaviti u elektronskoj formi na e mail : [email protected]\n2.Međunarodna izložba fotografije PHOTO PERSPECTIVE 2018.\nPozivamo sve zainteresovane da prisustvuju otvaranje 2. međunarodne izložbe fotografija “Photo Perspective 2018”. Organizator izložbe je Univerzitetski foto kino klub Banja Luka, a otvaranje izložbe je Vijećnici Kulturnog centra Banja Luka u četvrtak, 17. maja 2018. godine u 19,30 časova.\nKONKURS ZA međunarodna FIAP umjetnička zvanja u 2018.godini\nAsocijacija za umjetničku fotografiju u BiH obavještava sve članove,koji su ispunili uslove za sticanje nekog od FIAP-ovih zvanja,da pripreme prijavu i kolekciju radova najkasnije do 31. maja 2018. godine.\n1. Popunjene FIAP obrazace A, B, C\n– za EFIAP zvanje iznosi 140 KM\nUplata se vrši u KM valuti na žiro račun AUFBiH. AUF Bi H vrši zajedničku uplatu sredstava u FIAP trezor i zajedničko slanje radova i dokumentacije.Za detaljne informacije obratite se na tel. 065 535 693


optužnice - Sputnjik Srbija\n03:04 11 April 2021\nKosovski političar najavljuje veliki politički zemljotres u Makedoniji i na Kosovu\nKosovski političar i novinar Miljaim Zeka izjavio je danas da će, na zahtev Specijalnog suda u Hagu biti uhapšen poznati makedonski političar zajedno sa još dvadesetak predstavnika Prištine, što će, kako kaže, izazvati „veliki zemljotres u Makedoniji i na Kosovu“.\nNove optužnice zbog zločina nad Srbima\nTužilaštvo Srbije podiglo je dve nove optužnice protiv dvojice okrivljenih koji se terete za ratne zločine nad srpskim civilima u Sarajevu i na Kosovu i Metohiji, rečeno je Tanjugu u Višem sudu, koji je obe optužnice potvrdio.\nNajviši kosovski zvaničnici optuženi da su lažni veterani OVK, među njima i Čeku\nNajviši kosovski zvaničnici našli su se među 12 lica protiv kojih je Specijalno tužilaštvo Kosova podiglo optužnicu zbog sumnje da su oštetili budžet u slučaju lažnih veterana takozvane Oslobodilačke vojske Kosova, potvrđeno je iz kosovskog tužilaštva.\nAmerika podigla optužnice protiv 12 saradnika ruskih specijalnih službi\nSjedinjene Američke Države podigle su optužnice protiv 12 saradnika ruskih specijalnih službi u okviru istrage o Rusiji, koju vodi američki specijalni tužilac Robert Miler, saopštilo je Ministarstvo pravde SAD.\nIstražni komitet Ruske Federacije podigao je optužnicu protiv urednika američkog lista „Vašington egzaminer“ Uga Gurdona, koji je u utorak objavio članak pod nazivom „Ukrajina bi trebalo da digne u vazduh Krimski most“, prenose mediji.\nAmeričke vlasti zvanično su optužile 13 državljana i tri organizacije iz Rusije za navodnu umešanost u rusku intervenciju u američke predsedničke izbore 2016. godine, objavilo je Ministarstvo pravde SAD.\nTužilac Posebnog odeljenja za ratne zločine Tužilaštva BiH podigao je optužnicu protiv 14 osoba koje se terete za zločine protiv čovečnosti nad srpskim civilima na području Konjica.\nTurska: 1.000 lažno optuženih ljudi biće oslobođeno\nBlizu 1.000 ljudi u Turskoj moglo bi da bude oslobođeno iz zatvora, pošto je utvrđeno da su lažno optuženi za veze sa imamom Fetulahom Gulenom, kog Ankara smatra odgovornim za pokušaj puča prošle godine, saopštilo je Tužilaštvo.\nTakozvani predsednik Kosova lako bi mogao da se nađe na optuženičkoj klupi Specijalnog suda za ratne zločine OVK, ukoliko međunarodna zajednica odluči da ga pusti niz vodu.


Procena uticaja kompleksa Al Dahre u Kovilovu na javnom uvidu do februara | Nova Ekonomija\nProcena uticaja kompleksa Al Dahre u Kovilovu na javnom uvidu do februara\nStudija o proceni uticaja na životnu sredinu za projekat izgradnje privredno-industrijskog kompleksa fabrike za proizvodnju stočne hrane kompanije Al Dahra biće na javnom uvidu do 11. februara.\nKompanija Al Dahra podnela je Sekretarijatu za zaštitu životne sredine zahtev za davanje saglasnosti na Studiju o proceni uticaja na životnu sredinu za projekat izgradnje privredno-industrijskog kompleksa fabrike za proizvodnju stočne hrane.\nKompleks će se graditi u tri faze u Kovilovu na teritoriji Palilule, na parceli površine 556.608 metara kvadratnih.\nKako piše u objavi Sekretarijata, javnost može da izvrši uvid u sadržinu studije, na sajtu Grada Beograda do 11. februara 2022. godine.\nJavna prezentacija i javna rasprava o predmetnoj studiji o proceni uticaja biće održana 11. februara 2022. godine, u 10 časova, u prostorijama Sekretarijata za zaštitu životne sredine.\nU studiji se navodi da zbog udaljenosti od najbližeg stanovanja, otvorenosti lokacije i dobra provetrivosti, uz mere ozelenjavanja parcele, i redovno održavanje higijene, aktivnosti na kompleksu Fabrike ne predstavljaju značajan rizik po stanovništvo.\nPiše i da se pri redovnom radu Fabrike za preradu stočne hrane ne očekuje se emisija otpadnih materija u zemljište i podzemne vode.\nVoda i zemljište su potencijalno izložene riziku od povećane koncentracije zagađujućih materija koje se mogu očekivati u otpadnim vodama sa manipulativnih površina.\n"Uslovno zaprljane kišne vode se prečišćavaju pre ispuštanja. Sanitarno fekalne otpadne vode se privremeno sakupljaju u vodonepropusnu septičku jamu i povremeno prazne od strane nadležnog komunalnog preduzeća. Na ovaj način je negativan uticaj otpadnih materija iz vode sveden na prihvatljivu meru", piše u studiji.\nU studiji se navodi i da je vazduh je izložen negativnom uticaju od emisije štetnih materija u vazduh (gasova iz dimnjaka). Međutim, piše da je rizik za zagađenje vazduha izvan granica kompleksa mali s obzirom na prirodu energenta (prirodan gas).\nSekretarijat za zaštitu životne sredine je u decembru 2020. godine doneo rešenje kojim je utvrđeno da je za projekat izgradnje fabrike za proizvodnju stočne hrane potrebno da se izradi studija o proceni uticaja na životnu sredinu.\nIstim rešenjem je utvrđena obaveza Al Dahre da u roku od godinu dana podnese zahtev za davanje saglasnosti na studiju o proceni uticaja na životnu sredinu.\nIako je prvobitno trebalo da se gradi u pet faza, sredinom prošle godine je izmenom idejnog rešenja, na zahtev investitora, previđena izgradnja u tri faze.\nPočetak radova se planira po dobijanju dozvole za izvođenje radova. Planirano je da radovi za prvu fazu traju 12 meseci, piše u Studiji o proceni na životnu sredinu.\nKompanija Al Dahra Srbija je osnovana u novembru 2018. godine, a kako se navodi u Studiji, "lider je u proizvodnji mleka u ovom delu Evrope".\nU sastavu Al Dahra Srbija posluju tri zavisna preduzeća Eko-Lab, Veterinarska stanica i Institut Agroekonomik.\nAl Dahra Srbija se bavi proizvodnjom osnovnih lјudskih prehrambenih proizvoda, kao što su pirinač, brašno, voće i povrće, ali i stočne hrane, uglavnom za ishranu sopstvenog stočnog fonda.\nPiše i da Al Dahra Srbija poseduje silose kapaciteta 53.000 tona skladišnog prostora, fabriku stočne hrane Inshra, fabriku semena Agroseme, kapaciteta 15.000 tona semena strnih žita i soje do 1.000 tona.\nPod zalivnim sistemima ima oko 4.000 hektara i preko 300 kilometara kanala za navodnjavanje.


You searched for serious sam - ITNetwork\nSerious Sam 4 poseduje online kooperativni režim za 4 igrača. Ne postoji opcija izbora karaktera, svi igraju kao Serious Sam. Domaćin može da odabere početni nivo, ali nakon toga svako može da zatraži nivo što…\nCroteam je objavio novi gameplay trailer za svoju igru Serious Sam 4 koja će stići na Steam i Google Stadia platforme 24. septembra ove godine. Dok je korišćenje papamobila u igri bilo najavljeno još u…\nSkoro sedam godina je prošlo od izlaska poslednjeg punokrvnog nastavka u FPS serijalu Serious Sam. Serious Sam 3: BFE izašao je krajem novembra 2011. godine, a od tada se razvojni studio Croteam odlučio da posveti…\nPosle godinu dana Stadia ekskluzivnosti, Orcs Must Die! 3 stiže na PC i konzole sa mnogo više konkurencije nego što je prethodnik imao 2012. godine – i sa mnogo manje novina. Programeri Robot Entertainment donose…


Letonija se buni zbog ruskih vojnih vežbi | Skandalozno\nU saopštenju koje je objavio na svom nalogu na Tviteru, parlamentarac je izjavio da “Letonija neće dozvoliti Rusiji da joj pokvari Uskrs”, aludirajući na raketne probe koje je Rusija najavila za period od 4. do 6. aprila u Baltičkom moru.\nOsim toga, poslanik je rekao da Rusija ima dovoljno svoje teritorije za održavanje vežbi, nazvavši planirane ruske vojne događaje “hvaljenjem” i “znakom za uzbunu“.\n„Bilo bi dobro da bude izračunata ekonomska šteta Letonije, Švedske i Poljske, koju će stvoriti iznenadne raketne vežbe u Baltičkom moru. Šteta od narušavanja kretanja i tako dalje. Ako želite da održite vežbe, pokušajte to da radite na svojoj teritoriji“, ističe parlamentarac u još jednoj objavi na Tviteru.\nBudite prvi sa komentarom na članku "Letonija se pobunila protiv ruskih vojnih vežbi"